
In  is  diebus,  quibiis  medici  monstra  humana  quasi  por- 
tenta  stupentes  admirabantur,  in  theatra  anatomica  con- 
debant,  faciem  externam,  ubi  plurimum,  describentes,  nun- 
quam  quaerentes,  qui  fieri  potuerit,  ut  baec  monstra  creata 
essent  —  juste  meritoqiie  descriptiones  monstrorum  parvi 
aestimabantuv,  quibuscum  id  tantum  inesset  pretium,  ut 
copiam  darentur,  ex  qua  viri  majoris  aciei  ingenii  non- 
nuUa  baurire  possent.  Quo  autem  melius  medici  aeternas 
discebant  leges,  quibus  horaines  natura  gignit,  eo  magis, 
si  quidem  paulatim,  intelligebant,  monstra  quoque  humana 
non  esse  tanta,  quanta  putassent,  portenta,  sed  et  ipsa 
quidem  iisdem,  quibus  omnia  gignentia,  legibus  esse  sub- 
jecta.  Nunc  jam  omnibiis  fore  persuasum  censeo,  ut,  quum 
in  moustris  dissecandis  id  plurimum  respiciatur,  ut,  si  fieri 
possit,  demonstretur ,  illa  quoque  contestatis  legibus  phy- 
siologicis  esse  figurata,  ea  scrutatio  descriptioque  eorura 
non  minimi  sit  habenda.  Quae  perscrutandi  metbodus  Opti- 
mum babuit  exitum  in  genere  monstrorum  acardiacorum, 
(cui  antea  falso  nomen  dabatur:  acepbalorum) ;  bis  enim 

in  raonstris  solis  intelleximus,  quibus  de  causis  fieri  posset, 
ut  monstra  tali  forma  formarentur.  Quae,  quum  jam  diu 
essent  cognita,  permulti  quoque  medici  inter  sese  cer- 
taverunt,  quae  sit  ratio,  qua  ea  portenta  formarentur; 
cujusque  interest  scire,  quot  rationes  hac  in  re  fuerint, 
is  legat  diligenter,  quae  Dr.  Poppel')  optime  hac  de  re 
euarravit.  Liceat  mihi,  in  memoriam  revoeare,  doctorem 
PoujoP)  primum  qiiaesivisse,  quae  sit  sanguinis  circulatio 
in  vasis  monstrorum  acardiacorum ,  et  postea  Mery^), 
Le  Cat*),  Winslow'),  Monro'),  J.  F.  Mecker), 
Tiedemann'),  Gurlt'),  Marshall  -  Hair°),  W.  Vro- 
lik"),  Asthley  Cooper  et  Hodgkin^''),  de  hac  re 


1)  Monatsschrift  für  Geburtskunde  und  Frauenkrankheiten  von 
Dr,  Cred6,  Hecker,  etc.  1862.  Heft.  IV. 

2)  Mömoirea  pour  l'bistoire  des  sciences  et  des  beaux  arts. 
Trevoux  1706.  Juillet. 

3)  Mömoires  de  l'acad.  des  scienc.  de  Paris.  Ann.  1720. 
*)  Philos.  Transact.  for  the  year  1767.  Vol.  57. 

s)  Mßmoires  de  l'acad.  des  scienc.  de  Paris.  Ann.  1740. 

<5)  Transactions  of  the  royal  society  of  Edinburgh.  Vol.  31794. 
Handbuch  der  pathologischen  Anatomie.  Leipzig  1812. 

8)  Anatomie  der  kopflosen  Mifsgeburten.  Landshut  1813. 

»)  Magazin  für  die  gesammte  Thierheilkunde.  VL  Jahrg.  1840. 

if")  Edinburgh  and  London  monthly  Journal.  N.  XXX. 

Tabulae  ad  illustr.  embryogenesin  tarn  naturalem  quam  ab- 
normam.  Amstelodami  1849. 

12)  The  history  of  an  unusually  formed  placenta  and  imperfect 
foetus  by  Dr.  Hodgkin  with  an  account  of  the  structure  of  the 
placenta  and  foetus  by  Sir  A.  Cooper. 

miilta  scripsisse,  donec  denique  Hempel")  primus  omniiim 
reperiret,  qua  ratione  omnia  monstra  acardiaca  formaren- 
tnr,  et  hanc  rationem  optima  dissertatione  a.  h.  s.  L  de- 
monstraret.  Quae  dissertatio  in  tenebris  jacebat,  quoad 
Claudius  eximio  libello")  animum  medicorum  ad  illam 
adverteret.  His  diebus  jam  haec  censeo,  non  refutanda, 
de  monstris  acardiacis  esse  dicenda. 

1.  Omnia  illa  monstra,  quae  seu  acephala  (perocephala 
etc.)  seu  amorpha  (aeorma)  nominabantur,  species  sunt 
generis  monstrorum  acardiacorum ;  corde  enim  omnia 
illa  monstra  carent. 

2.  Nunquam  monstrum  acardiacura  solum  nascitur; 
Semper  mulieres  gemellos  parunt,  quorum  alter  est 
infans  omnibus  membris  expressus,  alter  monstrum 
acardiacum. 

3.  Prima  foetuum  vitae  aetate  magna  vasorum  umbili- 
corum  anastomosis  in  placenta  communi  formatur, 
sie  ut  sanguis  tum  in  monstri  vasa  eodem  modo 
elfundatur  ut  in  membrorum  sani  foetus  vasa. 

4.  Venae  maximae,  quas  in  monstris  acardiacis  vide- 
mus,  non  ad  venae  cavae  pertinent  systema,  sed 
venae  vertebrales  et  allantoideae  habendae  sunt, 
quae  ex  priore  praeseminationis  vitae  perstiterint. 

His  igitur  diebus,  qui  dissecandis  monstris  acardiacis 
operam  dat,  ea  tantum  spectabit,  ut  vel,  quae  jam  veri- 


")  De  monstris  acephalis.  Dissertatio.  Hafniae  1850. 

'*)  Die  Entwickelung  der  herzlosen  Mifsgcburten.  Kiel  1859. 

simillima  vel  non  refutanda  de  iis  dixerira,  exemplis  com- 
probet,  vel  diligentius  quaerat,  usque  ad  quam  praesemi- 
nationis  aetatem  monstrum  acardiacum  formari  possit,  vel 
scrutetur,  quae  Organa  quaeque  systemata  in  singulis 
monstris  acardiacis  inveniantiir,  qualiaque  sint.  Quum 
autem,  haec  respiciens,  monstrum  illud  acardiacum,  quod 
dissecui  et  perscrutatus  sum,  aliquid  adjuvare  putem,  ad 
melius  id  genus  monstrorum  intelligendum ,  non  alienum 
fore  spero,  accurate  diligenterque  id  describere.  Quibus 
tum  nonnulla  addam  de  altero  monstro  acavdiaco,  quod 
ut  dissecarem,  mihi  non  licitum  erat. 


Acardiacus,  de  quo  agituv,  acephalus  est  completus,  sea 
ut  strictius  dicam  perocephalus,  circiter  semestris,  qui  tri- 
geminus  cum  duobus  foetibus  sanis  editus  est.  Infans  pri- 
migenitus  sanus  propria  utebatur  tunica  ovi  et  placenta, 
alter  et  acephalus,  id  quod  in  omnibus  casibus  hucusque 
exploratis  inveniebatur,  iinam  babebant  placentam  commu- 
iiem,  nec  non  communes  ovi  tunicas.  Horum  ambo  funiculi 
umbilicales  fere  circa  dimidium  ovum  decurrebant,  antequam 
in  placentam  inserebantur.  Monstrum,  a  Dr.  Brandt 
instituto  anatomico-patbologico  nosocomii  caritatis  traditum, 
per  III.  Vircbow,  qui  jam  in  societate  ad  promovendam 
artem  obstetriciam  die  VIII.  m.  Aprilis  a.  1862  de  eo  bre- 
viter  retulerat,  accuratius  exarainandum  mibi  committeba- 
tur,  qui  et  ipse  liberalissime  me  adjuvit,  quare  non  possum, 
quin  ei  maxime  obstrictum  me  confitear. 

Placentam  vero  adipisci  mihi  non  contigit  et  Dr.  Brandt 
indicare  non  potuit,  directane  anastomosis  ampla  vasorum 
urabilicalium  Acardiaci  cum  iisdera  infantis  sani  affuerit; 
proinde  ad  contirmandam  banc  rem  —  id  quod  non  parvi 
est  momenti,  quoniam,  ut  Poppel  (Monatscbrift  für  Ge- 
burtskunde und  Frauenkrankheiten,  v.  Dr.  Crede  etc.  1862. 

Hft.  4)  recte  adnotavit,  novem  tan  tum  exempla  in  centum 
et  quindecim  acardiacis  inveniuntur,  in  quibus  placenta 
examinata  est  —  hic  casus  multa  ex  parte  notatu  dignus 
valere  nequit. 

DESCRIPTIO  ACEPHALI. 

(Cf.  Tab.  I.  Fig.  1.) 

Monstrum  in  toto  spectatum  e  trunco  cum  braebiis  et 
pedibus  constat,  qui  supremo  in  loco  gibber  ostendit, 
tanquam  ibi  caput  a  collo  districtum  sit.  Quod  ita  non 
esse,  facile  est  intellectu,  nam  in  superficie  anteriore  paulo 
infra  finem  superiorem  formatio  verrucosa  nucis  avellanae 
magnitudine  cernitur,  quae  haud  dubie  faciei  rudimenta 
constituit.  Proinde,  ut  exploratio  docebit,  non  de  completo 
acephalo,  sed  de  perocephalo  hic  agitur. 

Monstrum  sexus  est  muliebris  et  bas  exhibet  men- 
suras :  a  vertice  ad  coccygem  9  Centim.  6  Millim.,  a  ver- 
tice  ad  insertionem  superiorem  funiculi  umbilicalis  7  Cen- 
tim., a  vertice  ad  symphysin  ossium  pubis  9,5  Centim., 
a  margine  inferiore  funiculi  umbilicalis  ad  symphysin  os- 
sium pub.  2  Centim.,  a  vertice  ad  marginem  externum 
plantae  pedis  vari  dextri  longioris  19  Centim.  8  Millim. 

In  planitie  trunci  mediana  circiter  Centim.  dextror- 
sum  dislocatam  in  supremo  corporis  fine  eminentiam  vide- 
mus  subrotundam  verrucosam,  quae  parum  protuberat 
et  cum  cute,  cui  insidet,  moveri  ac  dislocari  potest. 
Diametrus  ejus  verticalis  1  Centim.  aequat,  transversalis 
1  Centim.  2  Millim.  Haec  eminentia  verrucosa  margine 
anteriore  axin  foetus  longitudinalem  tangit,  itaquc  magis 

faciei  ejus  dorsali  quam  ventrali  obvertitur.  Per  eam  Pro- 
cessus spinosi  columnae  vertebralis  sentiuntur. 

In  facie  trunci  anteriore,  ab  eminentia  modo  de- 
scripta  deorsum  proxime  cristam  osseam  columnae  ver- 
tebrali  respondentem ,  etsi  minus  evidenter,  per  cutem 
sentimus,  quae  1  Centim.  2  Millim.  ab  anteriore  margine 
eminentiae  verrucosae  distans,  in  planitie  mediana  super- 
ficiei  corporis  anterioris  lamella  ossea  aliquante  latiore 
terminari  videtur.  Si  ex  bis  judicamus,  in  superiore 
columnae  vertebralis  parte  kypbosis  enormis  locum  babet. 
Anteriofi  columnae  vertebralis  fini  adjacens  et,  uti  videtur, 
nexum  cum  ea  laxum  alens,  non  stricte  in  planitie  cor- 
poris mediana,  sed  paulo  sinistrorsum  spectans,  nucleus 
osseus,  non  omnino  mobilis,  figurae  irregularis  quadran- 
gulatae  per  cutem  sentitur.  Longissima  ejus  diametrus 
a  parte  dextra  superiore  ad  sinistram  inferiorem  1  Cen- 
tim. aequat.  Cutis  super  hoc  loco  pilis  teneris  t)btegitur, 
ita  ut  merito  suspicionem  enuntiare  liceat,  tarn  bunc 
nucleum  osseum,  quam  lamellam  illam  osseam,  qua  finis 
columnae  vertebralis  formatur,  cranii  rudimenta  exhibere. 
Corporis  diametrus  a  dextro  hujus  nuclei  ossei  margine 
ad  Processus  spinosos  columnae  vertebralis  dextrorsum, 
ut  videtur,  aliquante  scolioticae  boc  loco  duo  Centim. 
quatuor  Millim.  aequat. 

Deorsum  ab  hoc  loco,  in  anteriore  corporis  facie,  emi- 
nentia exstat  subrotunda,  irregularis,  circiter  nucis  avel- 
lanae  amplitudinem  habens,  lobata,  verrucosa,  ex  parte 
in  fovea,  cute  vestita  posita.  In  margine  superiore  cum 
cute  connexa  est,  in  margine  inferiore  libero  et  si- 
nistro  partim  e  fovea,  cui  insidet,  attolli  poteet,  ita  ut 

cute  in  margine  superiore  taiiquam  giDglymo  utatur. 
Dextro  margine  planitiem  corporis  medianam  attingit, 
ejusque  situs  his  mensuris  definitur: 

Distantia  marginis  ejus  superioris  a  vertice  2  centim. 

1  millim. 

„  „         „    inferioris  *a  superiore  mar- 

gine funiculi  umbilicalis  4  centim. 

Si  utriusque  humeri  articulum  linea  recta  conjunctum 
fingimus,  haec  satis  accurate  eminentiam  verrucosam  in 
duo  dimidia  distribuit.  Distantia  inter  utrumque  ^rticuli 
humerum  hac  in  linea  3  centim.  8  millim.  aequat.  Circui- 
tus  corporis  in  eadem  linea  (inclusis  igitur  brachiis)  16 
centimetrorum  est;  diametrus  corporis  eo  loco  4  cent. 
8  millim.,  diametrus  verticalis  hujus  formationis  9  millim., 
transversalis  1  centimetri.  Haec  pars  igitur  verrucosa,  quam 
brevitatis  causa  faciei  formationein  desiguabimus,  quoniam, 
ut  infra  demonstrabitur,  alia  interpretatio  vix  admittenda 
est,  proxime  constat  e  lobo  majore  medio  irregulariter  quiu- 
quangulari,  plane  obtusis  nempe  angulis,  qui  superficiem 
superiorem  et  inferiorem  exliibet  (Tab.  II.  Fig.  2  et  3 :  a). 

Superior  superficies  libera  est,  inferior  cum  aliis 
partibus  formationis  faciei  concrevit.  Margo  superior  in 
partem  cutis  superimpositam  continuatur ;  margo  su- 
perior dexter  excavatus  est  levitcr  convexo  lobo  juxta 
posito  respondens  (c  in  Fig.  2  et  3  Tab.  II).  Plane  eo- 
dem  modo  sinister  margo  formatus  est,  nempe  leviter 
concavus  pro  lobulo  Margo  dexter  inferior  sinum 
paulo  magis  concavum  ostendit,  in  quem  pars  superficiei 
globosae  subtus  positae  lobuli  e.  [II]  se  insiuuat.  Margo 

inferior  sinister  aliq»anto  convexus  super  lobulum  d,  sub- 
tus  positum  libere  porrigitur.  Ubi  ambo  margines  ultimo 
loco  descripti  in  apicem  coire  debebant,  lobulus  a  conti- 
nuo  in  excrescentiam  ovalem  {b.  II)  exiguae  longitudinis 
protenditur,  quae  igitur  basi  sua  cum  lobulo  majore  a 
exacte  cohaeret,  ceterum  autem  libere  prominet,  in  apice 
planior  quam  in  basi  apparet.  —  Lobuli  a  diametrus 
longissima  a  dextra  superiore  parte  versus  sinistram  in- 
feriorem usque  ad  excrescentiae  insertionem  b  millim.  5 
aequat;  b  longitudine  2,  5  millim.  est. 

Totus  lobulus  moUis  est,  ejusque  forma  pressione  facile 
mutatur.  Utrique  ejus,  margini  dextro  et  sinistro  supe- 
riori  adjacentes,  duo  lobuli  minores,  irreguläres,  subro- 
tundi,  biconvexi  (c  et  in  fig.  2  et  3  Tab.  II)  exstant,  quo- 
rum  fines  aequo  modo  ac  lobuli  medii  antea  descripti 
nexum  cum  cute  superimposita  habent.  Margines  eo- 
rum  mediales  concavis  locis  respondentibus  marginibus 
dextri  et  sinistri  superioris  lobuli  medii  insident;  margi- 
nes laterales  inferiores  liberi  in  sinistra  magis  quam 
dextra  parte  pilorum  tenuium  numerum  exhibent,  huic 
margini  ciliorum  more  insertorum. 

Sub  media  lobuli  medii  parte  et  sub  ejus  excrescentia 
ovali,  majore  ex  parte  aliqnanto  magis  dextrorsum  spe- 
ctans,  pars  exstat  subrotunda,  paululum  clavata,  intense 
prominens  (e),  quae  basi  lata  supei-ficiei  inferiori  lobuli 
medii  adnexa  est.  Subter  lobulo  medio  a  inde  ab  inser- 
tionis  loco,  paulatim  paulo  angustior  evadens,  retrorsum 
et  sursum  aliquanto  continuatur  (vid.  Fig.  III),  ita  ut 
major  ejus  pars  in  antica  laterali  et  inferiore  parte  libera 
appareat. 

Utrinque  hujus  lobuli,  paulo  magis  siiperna  versus, 
inter  eum  et  duos  lobulos  superiores  biconvexos  {c  et 
antea  descriptos,  dimidia  ex  parte  ad  latus  lobuli  medii 
a,  dimidia  autem  subter  eo  duo  cernuntur  lobuli  mino- 
res ambo  generatim  ovales,  quisque  superficie  inferiore 
et  superiore  instructus;  superficies  inferiores  liberae  in 
foveam  cutis  spectant,  cui  tota  formatio  verrucosa  in- 
sidet.  Facies  inferior  sinistri,  duplo  fere  majoris  dextro, 
plana  est,  fere  paululum  concava;  pars  anterior  marginis 
medialis  acuta,  ubi  magis  deorsum  inflectitur,  perspicue 
sinum  satis  magnum  ofifert,  instar  helicis  auris  flexum  et 
formatum.  Margo  lobuli  superior  leviter  sigmoideus  est, 
formae  superficiei  inferioris  lobuli  superioris  sinistri  re- 
spondens.  Lobulus  lateralis  dexter  inferior  (d)  magis  irre- 
gularis  est,  simillimus  cono,  qui  apice  suo  in  sulcum,  lo- 
bulo  laterali  dextro  c  et  margine  respondente  lobuli 
medii  (a)  formatum,  paululum  immittitur  basique  sua  tarn 
parti  inferiori  lobuli  c  quam  lob.  e  affigitur,  quibuscum 
coalescit. 

Meneurae  lobulorum  c  et  c^,  d  et  d^,  nee  non  e  non 
bene  poterant  definiri,  quia  ob  mollitiem  eorum  forma 
pressione  facile,  quanquam  obiter  tantum,  mutabatur,  prae- 
terea  autem  propter  figuram  irregulärem  tanto  mensura- 
rum  numero  opus  fuisset,  ut  iconis  perspicuitas  vix  ali- 
quid lucri  cepisset.  Proinde  lectores  iuspiciant  velim 
fig.  2  et  3  Tab.  IL,  quibus  partes  dimidio  circiter  amplifica- 
tae  exhibentur. 

Quodsi  haec  faciei  formatio,  e  partibus  supra  descri- 
ptis,  nimirum 

1.  c  magno  lobo  medio  a  cum  excrescentia  ovali  b, 

2.  e  duobus  ad  latus  ejus  positis  lobulis  lateralibus 
superioribus  c  et  c^, 

3.  e  duobus  lobulis  lateralibus  subtus  positis  d  et  d^, 

4.  e  lobulo  medio  inferiore  minore  clavato  e, 

composita,  margine  libero  inferiore  attoUitur  (id  quod  in 
fig.  3  Tab.  n.  pictum  est),  superficiem  inferiorem  totius  for- 
mationis  cum  superficiebus  iuferioribus ,  inter  se  coalitis 
lobulorum  d,  e  et  d^^,  quae  satis  longe  retrorsum  simulque 
sursum  patent,  formari  videmus.  In  hac  superfieie  per- 
gentes  cavum  assequimur  coecum  {g  fig.  3  Tab.  II),  cujus 
parietes  laterales  duabus  plicis  cutaneis,  elevata  illa  faciei 
formatione  tensis,  efficiuntur.  Quarum  plicarum  dextra  e 
sulco  terminali  inter  lobum  c  et  d  oritur,  sinistra  conti- 
nuatio  cutis  lobuli  d  est  magisque  a  margine  ejus  late- 
rali  proficiscitur.  Ambae  plicae  antrorsum  et  deorsum 
paulatim  in  cutem  externam  transeunt.  Infitiari  non  licet, 
si  cavum  tarn  circumscriptum  allevata  faciei  formatione 
inspiciamus,  comparationem  cum  faucium  cavitate  non 
modo  probabilem  videri,  sed  etiam  necessariam.  In  bac 
oris  cavitate  {g)  denique  duo  corpora  alba  ellipsoidea  h  et 
sedem  habent,  quorum  dextrum  diametrum  longitudinalem 
2,5  millim.,  transversalem  2  millim.  habet,  sinistram  dia- 
metrum longitudinalem  1,5  mill.  transversalem  1  millim. 
Ambo  quaquaversus  libere  possunt  moveri,  quia  quidque 
eorum  filo  tenuissimo  albo  inbaeret,  postico  in  cavi  fau- 
cium latere  orienti.  Dextrum  filorum  longitudinem  ex- 
hibet  2,  5  mill.  sed  aliquanto  magis  antice  oritur  quam 
sinistrum,  cujus  longitudo  1  mill.  aequat. 

Quibus  si  addimus,  totam  formationem  cute  ut  vide- 

tur,  normali  obdiictam  esse,  descriptio  ejus  externa 
finita  videtur,  et  supercst  tantum,  ut  nomen  „Gesiebtsbil- 
dung"  tueamur.  —  Partes  supra  descriptas  talis  formationis 
rudimenta  exhibere,  vix,  si  ad  situm  respicimus,  addubi- 
tari  potest,  ipsaque  partium  singularum  probabilis  in- 
terpretatio  non  ardua  videtur.  Optime:  a  lobo  fron- 
tali,  cum  h\  naso,  c  et  c,  cum  pilis:  utrique  oculo  cum 
ciliis,  d  et  maxillae  superiori  dextrae  et  sinistrae,  c 
ossi  intermaxillari  respondebunt.  Proinde  infans  duplice 
labio  leporino  laboraret.  G  fauces,  sane  coecas,  reprae- 
sentaret,  et  tantum  de  corporibus  h  ambigi  poterit, 

utrum  rudimenta  maxillae  inferioris  an  utriusque  parotidis 
habenda  sint. 

Quatuor  centim.  ab  inferiore  margine  formationis  fa- 
ciei,  Septem  centim.  a  vertice  distans,  in  linea  corporis 
mediana  deorsum  superior  margo  funiculi  umbilicalis  re- 
sidet.  Funiculus  diametrum  habet  5  millim.,  et  mediocriter 
a  sinistra  versus  dextram  partem  tortus  est.  Pars  corpori 
adhuc  inhaerens,  5,5  centim.  longa,  in  fine  secturam  triura 
luminum  vascularium  ostendit.  Examen  autem  microsco- 
picum  docuit,  arteriam  umbilicalem  dextram  usque  ad  um- 
bilicum  plane  obliteratam  esse.  Inferior  funiculi  umbili- 
calis margo  a  sympbysi  ossium  pubis  2  centim.  distat. 
Circuitus  corporis  proxime  supra  et  infra  funiculum  umbil. 
13  centim.  acquat. 

Genitalia  muliebria  externa,  labia  majora  et  miuora, 
adsunt  normaeque  respondent.  Anus  exstat.  Generatim 
truncus,  externe  spectatus,  nullas  inaequalitates  offert. 

Extremitates  superiores  satis  bene  conformatae  sunt. 
Scapulac,  claviculae  per  partes  molles  sentiuntur  et  uor- 

mae  cougvuere  videntiir,  verum  claviciilae  antice  in  linea 
corporis  mediana  non  coeunt,  sed  interstitium  circiter 
unius  centim.  sentiri  patiuutur.  Utriusque  liumeri  longi- 
tudo  usque  ad  condylos  externos  4  centim.,  utriusque  anti- 
bracliii  longitudo  ab  olecrano  ad  processum  styloideura 
ulnae  3  cent.  6 — 7  millim.  aequat.  Brachia  et  antibra- 
cbia  utroque  in  latere  normae  consentanea  esse  viden- 
tur,  band  secus  ac  manus  quarum  quaeque  quinos  babet 
digitos,  qui  quidem  utraque  in  manu  plus  minus  defor- 
mati  sunt.  Pollex  dexter  in  articulatione  ossis  metacarpi 
poUicis  cum  hujus  prima  pbalange  ita  flexus  est,  ut  cum 
osse  metacarpi  fere  rectum  angulum  fingat.  Non  minus 
quoque  digiti  indices  utriusque  manus  in  articulationibus 
inter  primam  et  secundam  phalangem  flexi  sunt,  paulo 
minus  digitus  tertius,  quartus,  quintus  dextrae  manus  in 
iisdem  articulationibus.  Tres  isti  digiti  sinistrae  manus 
reeti  sunt,  modo  secundum  axin  longitudinalem  ossium 
suorum  ita  flexi,  ut  latus  radiale  versus  concavi  appareant. 
Num  pbalanx  tertia  (resp.  pbalanx  secunda  pollicis)  omnium 
digitorum  basin  babeat  osseam,  foris  discerni  nequit;  certe 
unguium  formatio  omnibus  in  ossibus  jam  incepit,  quae 
praecipue  in  poUice  perspicua  est. 

Pelvis  extrinsecus  spectata  normalis  videtur.  Distantia 
utriusque  Spinae  ossis  ilium  superioris  inter  se  4  centim, 
2  millim.  explet.  Circuitus  corporis  in  eadem  altitudine 
super  utramque  spinam  ilium  mensuratus  13  centim.  2  mill. 
aequat. 

Extremitates  inferiores  femur,  crus,  pedem  ofi"erunt. 
Femorum  longitudo  a  trochantere  externo  usque  ad  supe- 
riorem  patellae  marginem  4  centim.  8  —  9  millim.,  longi- 

tudo  iitriusque  cruris  (ab  inferiore  patellae  margine  usque 
ad  finem  mallei  externi  utriusque  lateris)  4,5  centim.  com- 
plectitur.  Utriusque  pedis  magna  curvatio  animadvertitur. 
Generatim  exquisita  vari  formatio  adest,  conjuncta  cum 
leviore  pede  equino.  Ambo  pedes  quinos  habent  digitos, 
quorum  hallux,  digitus  secundus  et  tertius  utroque  in  la- 
tere  normales  apparent,  digitus  quintus  perparvus  est; 
inter  quintum  et  tertium  utroque  in  pede  excrescentia 
cutanea  papillaris  parva  cernitur,  quae  digito  quarto  non 
evoluto  respondet.  In  dextro  pede  hic  digiti  trunculus 
aliquanto  magis  explicatus  est  et,  sicut  in  omnibus  digitis, 
unguis  formatio  in  hoc  etiam  cerni  potuit,  id  quod  in 
quartum  digitum  pedis  sinistri  non  valet. 

Professor  Virchow,  hoc  monstrum  acardiacum  soda- 
libus  societatis  gynaecologicae  demonstrans,  imprimis  illos 
ambos,  parva  tantum  cutis  papilla  significatos  digitos  pe- 
dis quartos  respiciens,  dixerat,  se  has  membrorum  defor- 
mationes  non  amputationes  spontaneas,  proprie  sie  dictas, 
esse  habendas  putare,  sed  in  plerisque  effectas  esse  in- 
flammatione,  quae,  quominus  aliae  partes  crescerent,  ab 
initio  jam  impediret,  dum  aliae  haud  raro  proximae  (ut  hic 
ceteri  pedis  digiti)  nullo  modo  aut  tarnen  minus  ea  af- 
fectae  plus  minus  perfecte  gignerentur^).  Aliis  in  locis 
fieri  potest,  ut,  quum,  corde  deleto,  sanguis  minore  vi  in 
minimos  vasorum  ramos  effundatur  neque  omnes  illos  ra- 
mos  expleat,  et  his  de  causis  et  aliis  fortuitis  (ut  coagu- 
lis  in  vasis)  membra  monstri  acardiaci  male  formentur 
(cf.  Claud.  1. 1.  pag.  33). 

')  Monatsschrift  f.  Gcburtskunde  und  Frauenkrankheiten  von 
Dr.  Cred6  etc.  Bd.  20,  Heftl. 

Jam  liceat  mihi,  de  iis  verba  facere,  quae  in  disse- 
cando  monstro  et  in  telis,  e  quibus  Organa  erant  composita, 
microscopii  ope  perscrutandis  inveni. 

Cutis,  ut  in  omnibus  usqiie  ad  hoc  tempus  perscru- 
tatis  acardiacis  bene  erat  figuratus;  glandulae  sudoriferae, 
glandiilae  sebaceae,  folliculi  pilorum,  epidermis :  hae  omnes 
res  aderant. 

Glandulae  autem  sudoriferae  plurimis  locis,  uvis  si- 
miles,  nonnuUae  pauUulum  contortae,  nusquam  erant  cavae, 
neque  uUo  loco  jam  in  glomerulos  et  canales  sudoriferos 
erant  divisae,  ut  brevi  dicam,  erant  tales,  quales  Koel- 
liker^)  in  omnibus  esse  foetibus  bene  conformatis  quinque 
mensium  dicit. 

Glandulae  sebaceae  fere  omnes  simpliciura  canalium 
formam  habebant,  et  paucis  modo  locis  uvis  erant  similes. 
Folliculi  pilorum  bene  erant  conformati.  Telae  cellulosae 
subcutaneae  pauci  cellularum  adiposarum  acervi  erant  in- 
siti;  nuUo  vero  loco  tales  cavernae,  liquore  seroso  expletae 
videri  poterant,  quales  Claudius'*)  saepissime  cuti  mon- 
strorum  acardiacorum  inesse  dixit.  Minime  quoque  tela 
cellulosa  subcutanea  hoc  in  foetu  luxuriavit;  (quam  luxu- 
riam  fere  in  omnibus  acardiacis  reperiri  posse dicit  Poppel) 
summa  tantum  corporis  in  parte  circa  illam  faciei  similem 
cutis  papillam  solito  plus  expressa  est. 

Musculi  omnino  bene  erant  conformati,  quam  rem  jam 
perfectae  omnium  membrorum  figurae  causa,  4ta  fore,  jure 
erat  exspectandum. 

Gewebelehre.  3.  Aufl.  pag.  157  et  seq. 
^)  1.1.  pag.8. 

Musculi  thoracis  (m.  pectoral.  maj.  et.  min,,  m.  serrati 
antici  major.)  aeque  atque  musculi  abdominis  (m.  recti, 
m.  obliqui  superior.  et  inferior.,  m.  transversi)  aderant,  et 
ex  iisdem,  quibus  solent,  locis  vel  exibant  vel  iisdem  erant 
insiti.  Dorsi  musculi,  qui  et  ipsi  bene  conformati  esse 
videbantur,  singuli  non  explorati  sunt,  quum  eam  investi- 
gationera  nulli  momenti  hoc  loco  esse  putarem.  Partes 
inferiores  musculorum  cucullarium  et  m.  latiss.  dorsi  ad- 
erant, omnino  bene  expressae.  Omnium  musculorum  fibrae 
perspicue  erant  transversim  striatae,  atque  circiter  0,008 Mm. 
latae.  (Hunc  numerum  medium,  decies  fibras  diversas  m. 
sartorii  dextri,  m.  deltoidei,  et  m.  recti  abdominis  dextri 
metiens  inveni.) 

Musculi  humerorum:  m.  deltoidei,  m.  supraspinati,  in- 
fraspinati,  subscapulares  facile  videbantur,  musculorum 
autem  colli  et  faciei  (qui,  si  fieri  potuisset,  ut  recte  ex- 
plorarentur,  maxime  attulissent  ad  bonam  explanationem 
vel  cutis  illarum  formationum,  verrucis  simillimarum  vel 
ossium  in  vertice  trunci  sitorum)  residua  sola  multo  mi- 
nusve  perspicua  reperiri  poterant.  Kotunda  vel  cono  simi- 
lior  summae  trunci  partis  structura  efifecta  erat  majore  ex 
parte  tela  cellulosa  subcutanea,  in  qua  quidem  passim 
fibrae  musculares  transversim  striatae  animadvertebantur, 
quos  vero  musculos  ullo  loco  ossibus  inseri  demonstrari 
non  poterat,  quum  omnes  in  tela  conjunctiva  exirent. 

Papilla  illa,  verticem  corporis  significans,  de  qua  supra 
dixi,  et  ipsa^  quidem  ex  cutis  elementis  solis  erat  compo- 
sita,  telaque  cellulosa  hoc  loco  amplior  erat  pluribusque 
cellulis  adiposis  exstructa,  quam  ceteris  corporis  partibus; 
permultae  deinde  glandulae  sudoriferae  hoc  loco  videbantur, 

dum  pilonim  folliculi  glandulaeque  sebaceae  plane  desunt. 
Musculos  lianc  papillam  attingentes  non  vidi. 

Ab  utraque  autem  clavicula  fasciculi  musculares  ad 
partes  laterales  ossium  supra  faciem  sitorum  versus  ver- 
gentes  videbantur,  quos,  viam,  longitudiuem,  latitudinemque 
respiciens,  musculorum  sternocleidomastoideorum  residua 
habendos  esse  puto.  Tum  utroque  in  latere  ossium  illo- 
rum,  quae  quasi  calvariam  formabant,  tenue  Stratum  mu- 
sculare  situm  erat  eodem  loco,  quo  in  capite  non  defor- 
mato  musculi  temporales  videntur.  Musculos  denique,  in 
cervicibus  infra  musculos  cucullares  ab  utroque  columnae 
vertebralis  incurvae  latere,  oblique  et  sursum  ascendentes, 
partes  musculorum  spleniorum  colli  et  capitis  existimans, 
spero,  fore  ut  in  errorem  non  ducar.  Sed,  quae  jam  supra 
dixi,  baec  mihi  liceat  repetere:  quamquam  omnibus  bis 
locis  conatus  sum,  tamen  nullo  mihi  contigit,  baec  strata 
muscularia  dispersa  recte  dijudicare. 

Musculi  extremitatum  corporis  superiorum  bene  eraut 
conformati,  m.  et  bicipites  et  tricipites,  m.  extensores  manus 
aeque  ac  flexores  aderant.  Neque  quidem  extremitates 
corporis  inferiores  musculis  notis  carebant. 

Quamvis  in  cruribus  iterum  ac  saepius  fibras  muscu- 
lorum pedem  flectentium  cum  iis  extendentium  compara- 
rem,  tamen  neque  longitudinis  neque  latitudinis  diflferen- 
tiam  satis  perspicuam  inter  eas  reperi,  ita  ut  Eschricbtium') 
illum  jure  dixisse  crederem,  pedem  valgum  congenitum 
in  plerisque  esse  pedem,  qui  quodam  conformationis  gradu 
ascenso,  quominus  altiorem  ascenderet,  fuisset  impeditus, 

^)  Eacbricht,  Ueb. Fötalkrümmungen.  Deutsche  Klinik  1851. 
No.  44. 


22 


Bonnetum^)  autem  erravisse,  causam  hujus  deformationis 
in  illis  positam  esse  musculis  dicentem,  qui  ramis  nervi 
tibialis  postici  vel  n.  t.  antici  exstructi  sint. 

Jam,  cavo  abdominis  aperto,  primum  apparuit  intesti- 
num^ cujus  Situs  erat  hic:  Intestinum  tenue,  cujus  summa 
pars  solida  erat,  in  cavo  abdominis,  axi  ejus  longitudinali, 
circiter  3,  5  centim.  a  symphysi  ossium  pubis  remoto  in 
loco  incipiens  partem  dextram  inferiorem  ansarum  inte- 
stinalium  formabat,  dum  intestinum  coecum,  processu  ver- 
miformi,  1,  5  centim.  longo,  paullisper  contorto,  extructum 
in  parte  sinistra  cavi  abdominis  situm  est.  Abbinc  colon 
ascendens  in  ipsa  corporis  planitie  sagittali  ascendebat 
usque  in  illum  locum,  quo  intestinum  tenue  incipiebat, 
atque  illic  angulum  formans  acutum,  jam  colon  nomina- 
tum  transversum  a  parte  superiore  dextra  cavi  abdominis 
oblique  in  partem  inferiorem  sinistram  descendebat.  Fle- 
xura  vero  sigmoidea,  colon  descendens,  intestinumque 
rectum,  ano  bene  conformato  finitum,  hae  partes  intestini 
crassi  locis  consolitis  aderant. 

Mesenterium  aeque  ac  mesocolon  bene  erant  confor- 
mata;  carebat  autem  intestinum  crassum  appendicibus 
epiploicis,  neque  uUum  omentorum  vestigium  apparuit. 

Jäm  infra  intestinum  sita  erant  genitalia  muliebria 
interna,  omnibus  partibus  expressa.  Ac  quidem  imprimis 
permagna  (6  millim.  longa  et  2  —  3  millim.  lata)  mirabar 
Ovaria.  Sub  genitalibus  denique  internis  vesicam  urina- 
riam  uracbumque  animadversi.  Orificium  externum  ure- 
thrae  nondum  erat  praeformatum ,  sed  et  vesicae  urina- 

1)  Bonnet,  Trait6  des  sections  tendineuses  et  musculaires. 
1841.  pag.  467. 

riae  et  uteri  orificia  ambo  commimi  in  sinu  urogenitali 
posita  erant. 

Ventriculi,  hepatis,  pankreatis,  lienis,  ut  solet')  ne  re- 
sidua  quidem  investigata  sunt;  contra  renes  eo  ampliores 
erant,  maxima  autem  ex  parte  costis  tecti,  ita  ut  ad  recte 
magnitudinem  dijudicandam ,  necesse  esset,  ut  thoracis 
paries  anticus  tolleretur.  Quae  utroque  in  lätere  costas 
ab  axi  corporis  longitudinali  1  centim.  remotis  in  locis 
dissecans,  tumque  partem  anteriorem  thoracis,  sie  libera- 
tam,  erigens  effeci.  Kenes  inceperunt  in  cavo  abdominis 
locis  1  centim.  infra  costas  infimas  sitis,  pertinueruntque 
usque  ad  costas  supremas.  Quod  ut  fieri  posset,  vel  re- 
num  ipsarum  amplitudine  vel  permagna  superiore  in  parte 
columnae  vertebralis  tboracicae  incipiente  kypbosi  effectum 
est,  qua  extremitates  costarum  anteriores  depressae  sunt. 
Ren  dexter  3  centim.  2  millim.,  ren  siuister  3  centim. 
longus  erat;  uterque  ren  crassitudine  1  centim.  3  millim. 
Supra  renes,  arcte  cum  iis  conjunctae  propius  ad  planitiem 
corporis  medianam,  capsulae  atrabiliariae,  optime  expres- 
sae,  sitae  erant.  Vel  earum  vel  renum  ipsorum  in  telis 
nihil  a  regula  abhorrebat. 

Jam  quum  renes,  ut  supra  dixi,  costas  supremas  mar- 
ginibus  attingerent,  quumque  kyphosis  vertebrarum  thora- 
cis et  colli  tanta  esset,  ut  arcus  columnae  vertebralis 
quartam  circuli  partem  aequaret,  facile  est  intellectu,  eam 
supremam  thoracis  partem,  renibus  non  expletam,  mini- 
mam  fnisse.  Quae  pars  a  cavo  abdominis  septo  trans- 
verso,  quod  Graeci  diaphragma  vocant,  diducebatur,  quod 


cf.  Claudius  1. 1.  pag.  15. 

autem  pro  alto  renum  situ,  non  solum,  ut  solet,  usque 
ad  quinta  spatia  intercostalia  sed  fere  usque  ad  costas 
primas  ascendebat,  tum  renes  transcendens ,  in  dorso  de- 
scendens  paulatim  cum  peritonaeo  confundebatur.  Quod 
septum  transversum  maxime  quidem  ex  parte  compositum 
erat  ex  denso  fortique  rete  telae  conjunctivae,  cui  multae 
fibrae  elasticae  insitae  erant ;  in  parte  vero  sua  anteriore, 
superficiei  costarum  internae  adhaerente,  duo  crassi  fasci- 
culi  musculares  cernebantur,  5  —  6  millim.  lati,  qui  e 
superficie  interna  costarum  supremarum  Orientes,  angulo 
obtuso  utroque  dilabientes,  spatio  circiter  3  centim.  longo 
infra  costas  decurso,  in  peritonaeum  digressi  sunt.  Mi- 
croscopii  ope  fibras  musculares  omnes  perspicue  trans- 
versim  striatas  vidi,  eademque  qua  musculorum  membro- 
rum  fibras  latitudine. 

Atque  Claudius  quidem,  se  semel  atque  iterum  si- 
miles  fasciculos  musculares  reperisse  narrans'),  uon  addit, 
utrum  conjuncti  fuerint  cum  septo  transverso  illorum  mon- 
strorum,  necne.  Poppel  autem  narrat,  se  modo  semel 
vel  bis  residua  mutili  diaphragmatis  vidisse,  Claudio 
contra  dicente,  nunquam  diaphragma  musculosum  adesse 
in  monstris  acardiacis;  neque  uUo  loco  hujus  modi  septum 
musculare,  inter  cavum  abdominis  et  cavum  thoracis  si- 
tum  depictum  est  nisi  in  tabula  quinquagesima  teratolo- 
giae  a  Vrolikio  editae.  Jam  quum  hoc  in  monstro  fasci- 
culi  musculares  e  pariete  thoracis  antico  solo  Orientes  adsint, 
tamen,  quia  cum  ceteris  septi  partibus,  tela  conjunctiva 
compositis,  arcte  erant  conjuncti,  persuasum  mihi  habeo, 


Glau d.  1. 1.  pag.  48  et  adnot.  17. 

eos  residua  esse  partis  diaphragmatis  musculosae.  In  hoc 
igitur  primo  monstro  aeardiaco  diaphragma  ex  parte  mu- 
sculosum  Visum  est.  Neque  vero  hiatus  aorticus,  nee  fora- 
men  quadrilaterum  aderant-,  vasa  enim  haec  sanguifera 
secundum  partem  lumbarem  diaphragmatis  proxime  co- 
himnam  vertebralem  in  cavum  abdominis  descendebant. 

Costae  dextrae  multo  melius  erant  figuratae  multoque 
longiores  sinistris:  Sex  costae  primae  longis  erant  in- 
structae  extremitatibus  cartilagineis,  inflexis  paululum  ad 
superficiem  externam  versus  (ut  solet  fieri  in  monstris 
acardiacis)  illis  locis,  quibus  cum  partibus  costarum  osseis 
erant  conjunctae.  Quae  extremitates  cartilagineae ,  inter 
sese  junctae  tenui  limite  cartilagineo,  axin  corporis  lon- 
gitudinalem  transgressae  latere  in  corporis  sinistro  termi- 
nabantur.  Costae  sextae  costae  septima,  octava,  nona 
decima  eodem  modo  erant  adjunctae,  quo  in  infantibus 
non  deformatis  costae  spuriae  cum  veris  solent  esse 
junctae.  Costae  sex  primae  sinistrae  thoracis  partis 
simili  modo  inter  sese  erant  conjunctae-,  sed  compressae, 
marginibus  sursum  curvatis,  non  bene  erant  conformatae. 
Prima,  secunda,  tertiaque  praeterea  forti  tela  conjunctiva 
arcte  cohaerebant.  Extremitates  autem  anteriores  costa- 
rum superiorum  sinistrarum  eo  usque  descendebant,  ut 
margines  earum  siti  essent  sub  margine  inferiore  taeniae 
cartilagineae,  costas  dexteras  monstri  conjungentis.  Hoc 
igitur  loco,  quo  dimidiae  thoracis  partes  maxime  erant 
appropinquatae ,  rima  tamen  1,5  millim.  lata,  tela  con- 
junctiva expleta,  sejungebantur.  In  fovea  autem  illa,  supra 
hanc  rimam  sita,  triangulari  forma,  clavicula  sinistra 
dextra  latior  magisque  deformata,  visa  est,  ita  ut  totum 

quoque  brachium  sinistrum  magis  ad  pectus  attractum 
esse  videretur  quam  dextrum. 

Infra  marginem  superiorem  dimidiae  thoracis  partis 
dextrae,  qui  prope  aberat  a  facie  foetus,  Saccus  situs  erat, 
quoquoversus  clausus ,  forma  triangulär! ,  cujus  diametros 
verticalis  1,  5  centim.  diametros  transversalis  fere  1  cen- 
tim.  loDgae  erant.  Forma  similis  erat  triangulo  paribus  late- 
ribus,  cujus  basis,  planitie  in  corporis  horizontali  sub  cutis 
formatione,  faciei  simillima,  infraque  marginem  superiorem 
costae  primae  dextrae  posita  erat,  dum  Vertex  prope  ad 
finem  infimum  telae  conjunctivae,  dimidias  thoracis  inter 
sese  jungentis,  accederet.  Cujus  sacci  paries  anticus  super- 
ficiei  internae  partis  thoracis  dextrae  adhaerebat;  lacinia 
parva  infima  nullum  tangebat  parietem;  paries  autem 
posticus  maxima  ex  parte  tectus  erat  fasciculis  illis  mu- 
scularibus,  de  quibus  supra,  septum  transversum  descri- 
bens,  verba  feci,  ita  ut  summa  tantum  pars  hoc  integu- 
mento  carens,  organo  tegeretur,  rutilo,  glandulae  simillimo, 
10  millim.  longo,  3 — 4  millim.  lato,  2  millim.  crasso,  quod 
pro  eo,  quo  esset  situm,  loco  glandulam  thymum  (?)  ha- 
bendum  esse  censeo.  Sacci  cavi,  liquore  non  expleti, 
superficies  interna  erat  rutila,  splendens ,  et  in  basi  (parte 
superiore),  parva  animadvertebatur  ruga,  millim.  alta, 
cui  tria  minima  tubercula  erant  insita.  Microscopii  ope 
vidi,  parietes  sacci  esse  compositos  tela  conjunctiva, 
fibrisque  nonnullis  elasticis,  quorum  numerus  ad  cavum 
sacci  versus  crescebat,  et  in  superficiebus  internis  epi- 
thelio  stratiformi  tectos  esse,  ei  simillimo,  quod  in  mem- 
branis  serosis  apparet.  Itaque  jure  et  hunc  quoque  saccum 
membrana  serosa  esse  instructum,  dicimus,  et  pro  eo,  quo 

est  situ,  me  non  erraturum  esse  spero,  censentem,  peri- 
cardium  eum  esse.  Hujusmodi  Saccus  serosus,  quod  sciara, 
usque  ad  hoc  tempus  a  nemine  nisi  a  Claudio  visus 
est  (Claud.  1. 1.  pag.  18);  caveatur  ne  confuudantur  hi  sacci 
cum  illis  cutis  appendicibus  ante  sterni  fissuram  positis, 
quae  liaud  raro  animadversae  sunt. 

Claudius,  saccum  simili  modo  describens,  censet,  haec 
esse  residua  pleurarum,  et  tres  illos  minimos  villos  respi- 
ciens,  dicit  haec:  „In  solcher  Weise  könnten  sich  die 
Eudimente  von  Herz  und  Lungen  bei  Acardiacis  ver- 
halten." Ego  vero  censeo,  saccum  esse  pericardium  solum, 
et  nihil  aliud  mihi  opponi  posse  puto,  quam  nimiam  ejus 
amplitudinem.  Quum  enim  ex  Claudii  sententia  anasto- 
mosis  illa  magna  vasorum  umbilicorum  foetuum,  jam,  de- 
cem  graviditatis  hebdomadibus  nondum  transactis,  facta 
Sit,  cor  autem  illo  tempore  tantum  10  — 12  millim.  (conf. 
Koelliker  Entwickelungsgeschichte  pag.  401)  longum 
sit,  Saccus  1,  5  centim.  longus,  major  videri  possit,  quam 
in  quo  cor  solum  positum  esse  potuerit.  Fieri  autem 
potuerit,  ut  pericardium,  quum  vasa  sua  nutrientia  ex 
aorta  thoracica  potissimum  et  ex  arteria  mammaria  in- 
terna nasci  soleant,  nutritum  fuerit,  corde  ipso  jam  deleto. 
Ex  mea  quidem  opinione  ea  quoque  de  causa  verisimile 
est,  hunc  saccum  esse  pericardium,  quod  residua  pulmo- 
num hujus  monstri  aliis  in  locis  me  reperisse  puto. 

Jam  meraorandum  etiam  est,  in  illo,  quod  glandulam 
esse  thymum  putavi*,  organo,  nihil  nisi  telam  conjuncti- 
vam,  cellularumque  detritus,  animadverti,  glandularum 
elementis  prorsus  absentibus. 

Inter  diaphragma  et  parietes  thoracis  laterales  utroque 

in  latere  membrana  loagula,  non  crassa,  (1,5  centim.  fere 
longa  et  9  millim.  lata)  elliptica,  sita  erat,  quam  per  se 
ipsam  crassiorem  textum  ccllularem  subserosum  seu  pleu- 
ram  esse  putares,  quam  vero,  quum  eodem,  quo  solet 
pulmo,  loco  animadverteretur,  hac  de  causa  diligentius 
microscopio  perscrutatus  sum.  Quae  membranae,  quam- 
quam  non  penitus  a  proximis  telis  sunt  sejunctae  sed 
marginibus  suis  in  telam  conjunctivam  exibant,  tarnen  pro 
ea  qua  erant  majore  crassitudine,  (media  sua  pars  2  mil- 
lim. crassa  erat)  coloreque  rutilo  telis  proximis  dissimi- 
les  erant. 

Compositae  vero  erant  membranae  e  densa  fibrarum  ela- 
sticarum  reticula,  immixtis  telae  conjunctivae  fasciculis,  in 
qua  hie  atque  illic  minores  seu  majores  cellulae  nucleatae, 
granosae,  cellulis  epithelii  stratiformis  rotundis  simillimae 
apparebant.  Jam  quum,  auctore  Kölliker  (KöU.  Eut- 
vrickelungsgeschichte,  pag.  374),  praeseminationis  pulmones 
hebdomade  sexta  sub  corde  secundum  oesopbagum  et 
ventriculum  siti  videantur,  tamen  mense  tertio  jam  locis 
consolitis  utroque  cordis  in  latere  intra  cavum  thoracis 
videntur.  Jam  fingentes  modo,  hujus  monstri  acardiaci 
cor  decima  demum  hebdomade  esse  deletum,  cognoscimus, 
illas  membranas  pulmonum  residua  esse  possc.  Sed  sint 
eae  non  pulmones,  tum  interrogaudum  est,  nura  in  illa 
corporis  regione  ulla  membrana  posita  esse  soleat,  cui  tot 
fibrae  elasticae  insitae  sint,  quot  illi? 

Pleurarum  reminiscimur,  quibus,  membranis  serosis, 
permultae  fibrae  elasticae  insunt;  sed  nuuquam  bis  fibris 
in  membranarum  serosarum  textu  celluloso  reticulum  tarn 
densum  formatur,  paucis  tantum  immixtis  telae  conjunctivae 

stricte  sie  dictae  fibris,  quam  in  bis,  qiias  dixi  membra- 
uis  et  quam  in  vesicularum  pulmonum  parietibus.  Porro 
autem:  si  membranae  illae  residua  essent  pleurarum,  jure 
interrogandum  est,  cur  talia  fragmenta  elliptica  bis  locis 
eonservata  fuerint,  nullo  modo  inter  sese  conjuncta. 

In  aliis  telis,  quarum  hac  in  re  recordandum  nobis 
est:  in  textu  celluloso  subseroso  et  in  fascia  endotbora- 
cica  (auctore  Hyrtl)  nunquam  fibrae  adsunt  elasticae. 
Jam  respiciendum  est  in  foetus  pulmonibus  telam,  qua 
vesiculae  pulmonum  circumdatae  sint,  arcte  esse  conjun- 
ctam  telae  interstitiosae  proprie  sie  dictae,  tumque  omnino 
majore  esse  amplitudine  quam  in  infantibus,  qui  respira- 
verint,  deinde  necesse  fuisse,  ut  lacunae  illae  rotundae,  ve- 
siculas  pulmonum  signifieantes,  quas  modo  raras  in  mem- 
branis  illis  invenerim,  delerentur  proximis  telae  partibus 
corrugantibus  seque  adstringentibus. 

Quibus  de  causis  et  vir  illustrissimus  Virchow  veri- 
simillimum  esse  judicavit,  has  membranas  residua  esse 
pulmonum  monstri.  (Utrum  summa  membranarum  strata 
partim  quoque  residua  sint  pleurarum,  nec  ne;  haec  non 
dijudicaturus  sum.)  Jam  pulmonum  residuis  repertis,  ne- 
minem spero  dubitaturum  esse,  quin  saccus  ille,  de  quo 
supra  dixerim,  nihil  nisi  pericardium,  tuberculaque  eo  in- 
sedentes  nihil  nisi  cordis  residua  sint. 

Necesse  fuisset,  me,  his  peractis,  systema  vasorum  et 
systema  nervorum  describere,  sed  earum  descriptionem 
niagis  perspicuam  fore  existimo,  si  prius  dixerim,  quae 
ossa  in  monstro  acardiaco  invenerim,  qua  forma,  quanta, 
qualiaque  fuerint. 

SYSTEMA  OSSEUM. 

Vertebrarum  aderaat  quatuor  vertebrae  coccygeae, 
quinque  v.  sacrales,  quinque  lumbales,  duodecim  tbora- 
cicae,  quinque  vertebrae  colli.  Superiori  parti  eolumnae 
vertebralis  permagna  inerat  kypbosis  a  vertebra  thoracis 
octava  incipiens,  maxima  in  vertebris  colli;  porroque  vide- 
bam  vertebrarum  lumbalium  infimarumque  vertebrarum  tho- 
racis skoliosin  ad  latus  dextrum  versus,  cui  par  erat  summa- 
rum  thoracis  vertebrarum  maximeque  v.  colli  skoliosis  ad 
latus  sinistrum  versus.  Ceterum  vertebrae  sacrales,  lum- 
bales, thoracis  bene  erant  conformatae,  pauUulum  tantum 
pro  iis  quae  aderant  curvaturis,  depressae. 

Vertebrae  vero  colli  multis  locis  male  erant  figuratae. 
Ae  primum  quidem  processus  spinosus  ultimae  colli  ver- 
tebrae, non  tanta  erat  longitudine,  quanta  soleat  processus 
spinosus  vertebrae  colli,  sed  dimidio  minor  processu  spi- 
noso  primae  vertebrae  thoracis.  Ceteroquin  tres  vertebrae 
colli  infimae  regulari  erant  forma,  paullo  minus  duae  supre- 
mae,  quas  in  figura  IV  tabulae  in  huic  libello  additae, 
adumbravi.  Vertebra  summa  annuli  forma  et  figura,  atlanti 
similis,  a  tergo  tegitur  tenui  lamina  ossea  {b)  triquetra, 
cancava-convexa,  in  qua,  si  recte  eam  esse  epistropheura 
judico,  locus  eminens  {c)  dens  epistrophei  habendus  sit. 
Foramen  autem,  quod  videmus  loco  ( a, ),  finis  superior  est 
canalis  vertebralis,  maxima  ex  parte  lamina  [b)  clausi. 
Negare  nequeo,  me  hanc  duarum  vertebrarum  iuterpreta- 
tionem ,  atlanti  simili  modo  forma  annuli  (a)  commotum  ac- 
cepisse.  Quod  attinet  ad  epistropheum  {b),  id  potissimum 
memorandura  est,  dentem  (c)  non  parte  posteriore  annuli 

a  concludi,  sed  ipsum  annulum  a  tegere.  Sed  quum,  quod 
jam  supra  memoravi,  processus  spinosus  colli  vertebrae  in- 
fimae,  non  ea  qua  deberet,  esset  longitudine,  hac  quoque 
de  causa  verisimile  mihi  videbatur,  colli  vertebram  sextam 
et  septimam,  quod  sanguine  non  sufficiente  non  alerentur, 
evanuisse,  quod  haud  raro  fieri  Claudius  jam  (1. 1.  pag.20) 
commemoravit,  easque  partes,  de  quibus  dixerim,  residua 
esse  atlantis  et  epistrophei. 

Non  vero  annulum  (a)  esse  os  occipitale,  neque 
laminam  c  partem  superiorem  ossis  occipitalis,  id  facile 
intelligimus  respicientes  vel  firmissimam  conjunctionem 
annuli  a  cum  ceteris  vertebris,  maximeque  situm  ceterorum 
cranii  residuorum,  quae  jam  describam.  Quae  cranii  ossa 
hoc  in  monstro  eo  majore  sunt  gravitate,  quod  non  eam 
habent  figuram,  quae  auctore  Claudio  in  monstris  acar- 
diacis  acephalis  reperiri  solet.  Claudius  enim  dicit: 
(l.  1.  pag.  11  und  Anmerkung  13)  „die  bei  höheren  Gra- 
den (der  Ausbildung  des  Schädels  bei  Acephalen)  aufge- 
fundenen Reste  von  Schädelknochen,  bildeten  immer  eine 
oben  offene  mit  verdünnten,  nach  aufsen  umgeworfenen 
Rändern  versehene  becherförmige  Kapsel,  die  an  den 
knorpligen  Theil  des  Primordialkraniums  erinnert." 

Fingentes  jam,  caput  hominis,  columna  vertebrali  ex- 
Bolutum,  in  superficie  columnae  vertebralis  antica  esse 
descensum,  sie  ut  ei  marginibus  foraminis  magni,  su- 
perficie externa  squamae  occipitalis  adhaereat,  recte  sen- 
timus  de  situ  cranii  hujus  monstri  acardiaci,  sie  ut  id 
modo  nobis  etiam  respiciendum  sit,  basin  cranii  paene 
totam  deesse  et  calvariam  modo  maxima  ex  parte  esse 
conservatam.  Haec  cranii  residua  cum  extremitate  supe- 

riore  atqiie  superficie  antica  columnae  vertebralis  forti, 
densa  tela  conjunctiva  crant  conjuncta,  ipsa  autem  forti 
membrana  fibrosa,  periosteo  simili,  marginibus  ossium  ad- 
haerente,  undique  obtecta.  Figuris  V  et  VI  tabulae  III, 
huic  libello  additae,  duas  cranii  imagines  obliquas  feci 
et  in  imagine  VII  tabulae  III  ossa  capitis  delineavi  tali 
forma,  quali  ea  vidisses,  si  in  unam  planitiem  extensa 
fuissent.  Quaeso,  ut  qui  haec  legat,  simul  has  imagines 
intueatur,  quia  hoc  modo  facilius  intelliget,  quae  verbis 
dicturus  fuerim. 

Proxime  ad  columnam  vertebralem  (ab  fig.  V  et  VI) 
in  latere  dextero  sita  erat  lamina  ossea  (c)  concava-gibba 
quatuor  lateribus,  superficieque  externa  et  interna.  Margine 
superiore  paullum  curvato  (cf.  fig.  VI)  columnae  vertebrali 
accommodata  erat,  concavo  dextro  margine,  serrato,  libero : 
margo  inferior  (de  fig.  V  et  VII)  a  loco  lateris  corporis 
dextri  inferiore  ad  locum  superiorem  lateris  sinistri  ver- 
sus vergens  axin  capitis  sagittalem  transgressus  est,  cum 
nuUa  nisi  cum  lamina  ossea  f  densa  tela  fibrosa  conjun- 
ctus;  margo  denique  sinister,  ceteris  directior,  arcte  cum 
lamina  ossea  l  cohaerebat.  Maxima  ossis  hujus  flexio  in 
planitie  corporis  sagittali  apparebat. 

Diametrus  longitudinalis,  in  planitie  corporis  mediaua, 
8  centim.,  diametrus  autem  longissima  a  medio  dextro  us- 
que  ad  medium  sinistrum  marginem  1  centim.  3  miil.  com- 
plectebatur.  Angulo  a  margine  superiore  et  dextro 
formato  lamella  cartilaginea  satis  quadrata,  marginibus 
subrotundis  instructa,  diametrum  3  mill.  habens,  affige- 
batur.  Nusquara  in  lamella  ossea  suturae  vestigium  aut 
ossificatio  cognoscebatur.  Margini  hujus  ossis  sinistro  aliud 

OS,  figura  etiam  circiter  quadrata,  sed  multo  irregulariore 
quam  modo  descriptum  adnectitur.  Generatim  e  lamella 
ossea,  magis  antice  et  inferne  posita,  itidem  concavo-con- 
vexa  /,  et  processu  huic  adnexo  m  constat.  Hic  processus 
posteriorem  totius  ossis  partem  finxit,  figuram  babuit  eu- 
bicam  et  forti  ossea  particula  subrotunda  apud  n  cum 
altera  ossis  parte  planiore  /  connexus  erat.  Posterior 
Processus  supei-ficies  cum  superficie  anteriore  columnae 
vertebralis  eodem  modo,  quo  lamella:  c  conjuncta  erat. 
Facies  superior  aliquantum  oblique  retrorsum  pergebat 
et  in  medio  foveam  ovalem  cum  fundo  marginibus- 
que  asperis  offerebat.  Haec  autem  superficies  non  plane 
aequa  altitudine  ac  lamella  ossea  c  erat,  sed  circiter 

1  —  2  millimet.  inferior  ita  ut  margo  über  sinister  c  super 
n  aliquantum  porrigeretur.  Facies  lateralis  sinistra  m  libera 
erat,  dextra  tantum  partibus  in  cranio  interiore  positis 
tacta,  quum  margo  sinister  c  altius  esset  elatus,  quam 
qui  posset  attingi.  Anterior  etiam  superficies  libere  ad 
cranii  cavum  spectabat,  neque  minus  inferior,  quae  paula- 
tim  in  superficiem  internam  tabulae  osseae  l  transiit. 
Haec  superficiem  convexam  habuit  externam  et  superf. 
concavam  internam  atque  tres  obtulit  margines ;  inferiorem, 
anteriorem,  superiorem.  Inferior  planus  erat,  antice  in 
arcum  satis  magnum  excurrebat  deorsum  et  cum  anteriore 
in  apicem  acutum  coibat  o  (Fig.  V) ;  anterior  ab  acuto  apice 
o  ab  inferioribus  sursum  pergebat,  tum  transversali  di- 
rectione  aliquantulum  usque  ad  p  decurrebat.  Apud  p 
margo  incipiebat  asper  superior,  leviter  dentatus,  qui  primum 

2  mill.  sagittali  directione  sursum,  tum  subito  angulo  fere 
recto  ßinistrorsum  flexus,  6  mill.  sinistrorsum  et  deorsum 

I  procedebat,  arcum  parvum  formabat,  iteriim  3  mill,  versus 
medium  assurgebat,  dein  sagittali  directione  3  mill,  pro- 
grediebatur,  rursus  angulo  recto  siuistrorsum  et  deorsum 

j  vertebatur,  nou  minus  alte  quam  antea  demittebatur,  tan- 
dem  arcu  parvo  apud  n  in  partem  osseam,  processum  m 
cum  lamina  /  conjungentem,  transibat.  Marginis  superioris 
cuvsum  maxime  irregulärem  esse  elucet.  Sutura  in  tota 
parte  ossea  certo  cognosci  non  poterat,  modo  indicium 
concretionis  duarum  partium  ossearum  apud  in  fig.  V 
inter  partem  anticam  s  et  reliquam  laminam  l  sese  mani- 
festabat;  fortasse  jure  concludi  potest,  processum  m  pri- 
mitus  ab  /  sejunctum  fuisse  et  apud  n  concretionem  locum 
habuisse;  saltem  circa  partem  conjungentem  e  tenuissimum 
tuber  osseum  animadvertebatur.  Notatu  dignum  etiam  erat 
foramen,  circiter  2  —  3  mill.  supra  apicem  o  positum,  ta- 
bulam  osseam  perfodiens,  ex  quo  restis  telae  conjunctivae 
solidae  prodiit,  quae  cum  periosteo  jungebatur.  Periosteum 
margini  inferiori  et  anteriori  firmiter  adhaerebat.  luter- 
stitium  inter  marginem  superiorem  ossis:  /  et  marginem 
sinistrum  ossis:  /"et  anteriorem  ossis:  c  (Fig.  V)  mem- 
brana  teudinea  solida  expletum  est;  spatium  autem  inter 
margincHL  sinistrum  eg  et  superficiem  superiorem  profun- 
dius  sitam  ossis:  m  partim  cartilagine,  partim  etiam  mem- 
brana  e  tela  conjunctiva  composita  refertum  erat. 

Duae  insnper  tabulae  osseae  parvae  cernebantur,  parieti 
anteriori  tab.  c  adnexae;  nimirum  ossa  /*  et  ^  in  Fig.  V, 
VI,  VII.  F:  OS  fuit  planum,  leviter  concavocouvexum, 
quadrilaterum,  diametrum  habens  longitudinalem  2,5  mil- 
lim.  transversalem  3,5  millim.,  superficie  superiore  et  in- 
feriore instructum.  Trcs  marginum  ejus  aliquanto  convexi 

eraut,  maxime  sinister,  inferior  modo  leviter  concavus, 
formae  convexae  marginis  siiperioris  t  respondens.  Hocce 
OS,  onmium  ossium  cranii  minimum,  idemque  planum, 
superficiem 'ostendebat  superiorem  et  inferiorem  tresque 
margines.  Diametrus  longitudiualis  2,5  millim.  longa  erat. 
Margo  ejus  superior  ossi  /  adjacebat,  reliqui  duo  liberi 
erant.  Eum  ipsum  teuebat  locmn,  ubi  in  cute  snperjecta 
formationis  faciei  ea  pars  aderat,  quam  lobum  frontalem 
cum  naso  designavimus.  Os  t  cum  osse  /',  hoc  cum  ossi- 
bus  c  et  /  tela  fibrosa  (mobiliter)  conjuncta  erant,  id  quod 
e  figuris  facile  cognoscitur,  ubi  tela  ossa  coujungeus  striis 
rectis  notata  est. 

Quod  ad  dignitatem  horum  cranii  rudimentorum  atti- 
net,  simplicissimam  interpretationem  banc  esse  existimo. 
Gerte  t  os  nasi  dextrum  repraesentare  mihi  videtur,  sal- 
tem  forma  situque  ei  respondet,  ut  vix  aliam  explicatio- 
nem  statui  posse  credam.  lisdem  causis  naturae  consen- 
taneum  existimo,  /'  dextrum  os  frontale  habere,  c  vel 
os  bregmatis  dextrum,  ossis  bregmatis  sinistri  loco 
nimis  evolutum,  esse  potest,  id  quod  verisimillimum  puto, 
vel  utrumque  os  bregmatis  coujunctum  esse  et  concretio- 
nem  non  amplius  demonstrari  posse  judicabis,  quod  vix 
admittendum  videtur.  k  aptissime  rudimentum  cartilagi- 
neum  ossis  occipitis  existimatur.  Multo  difficilius  est,  ossa 
Z  et  w  definire.  Hactenus  (excepta  particula  k)  de  solis 
ossibus  cranii  tegmentum  constituentibus  egimus,  quae 
ad  cranium  primordiale  cartilagineum  haud  pertinent; 
massa  ossea  lateris  sinistri  autem  tum  tantum  medio- 
criter  explicari  posse 'videtur,  cum  deforme  rudimentum 
dimidii  sinistri  cranii  primordialis  habetur,  quocum  uno 

saltem  in  loco  os  quoddam  tectorium  coaluerit.  Proces- 
sura  m  rudimentum  esse  censeo  occipitis;  quod  si  est, 
fovea  V  partem  fossae  cranii  posterioris  constituit.  o  haud 
diibie  processum  mastoideum  sinistrum  exhibet,  q  fortasse 
porum  acusticum  externum,  w  autem  et  pars  anterior  l, 
inter  et  o  sita,  rudimentum  anterioris  et  posterioris 
ossis  sphenoidei.  Squama  ossis  temporura  w  propterea 
esse  nequit,  quoniam  inter  m  et  reliquam  partem  l  ne 
'  vestigium  quidem  suturae  invenitur,  squama  autem  ossis 
temporum  ad  cranium  primordiale  cartilagineum  non  per- 
tinet,  sed  os  tectorium  est.  Partem  anteriorem  ossis  l :  s 
inter  p  et  p^^  sitam  os  frontis  sinistrum  esse  puto,  cui  figura 
plana  quadrilatera  simillima  apparet,  quod  jam  os  cum 
anteriore  osse  sphenoideo  tum  firmissime  coalitum  haben- 
dum  est.  IIb  etiam,  quod  hocce  s  exadversum  /"  jacet 
eademque  fere  qua  hoc  magnitudine  est,  os  proprium 
existimandum  esse  testatur,  primitus  a  l  sejunctum.  Quae 
ossium  interpretatio  si  agnoscitur  (mihi  saltem  probabi- 
liorem  investigare  non  contigit),  tela  conjunctiva,  /"  et  * 
conjungens,  locum  suturae  frontalis  futurae,  x  fonticulum 
majorem  aliquanto  irregulärem  (ob  defectum  ossis  breg- 
matis  sinistri)  telaque  partim  fibrosa  partim  cartilaginea, 
quae  inter  g  et  superiorem  faciem  ossis  m  cernitur,  fon- 
ticulum minorem,  deficiente  dimidio  dextro  ossis  occipitis 
et  attenuato  dimidio  ejus  sinistro  irregulariorem  denotat. 

Claudius  (I.e.  pag.  47.  adnot.  13)  modo  tum  ace- 
phalo  Caput  adscribendura  esse  censet,  cum  omnes  verte- 
brae  cervicales  adsint,  vel  indubitata  capitis  ossa  inve- 
niantur,  ut  os  pctrosum  aut  maxilla  inferior.  Priori  con- 
ditioni  hoc  in  raoustro  satisfactum  non  est,  quia  quinque 

tantum  vertebrae  ceiTicales  adsunt,  alteri  autem  satis- 
factum  esse  videtur,  processus  enim  mastoideus  sinister, 
OS  nasale  et  frontale  dextrum  non  dubitanda  adsunt.  Ce- 
teroquin  nescio,  quonam  jure  aliquis  haec  cranii  ossa  pro 
rudimentis  duarum  vertebrarum  deformiura  habere  possit. 
Quodsi  sententia  mea  de  dignitate  singulorum  illorum 
cranii  ossium  probatnr,  opinionem  supra  memoratam,  quam 
Claudius  enuntiavit  in  Universum  rectam  judicandam 
non  esse,  hoc  monstro  demonstratur ;  etenim  minor  tantum 
pars  massae  osseae  ad  cranium  primordiale  pertinet  et 
hujus  exigua  pars  m  superne  patet,  (tegmento  saltem  osseo 
non  operitur).  Longe  maxima  pars  ad  calvariam  pertinet 
et  ex  ossibus  tectoriis  constat.  Quodsi  legem  alioquin  ad 
acardiacorum  evolutionem  referendam,  qua  omnia  inde  ab 
inferioribus  partibus  versus  superiores  evolvuntur,  ad  hoc 
monstrum  adhibemus,  nihil  super  est,  quam  ut  statuamus, 
dextrum  dimidium  cranii  primordialis  cordis  actione  deleta 
processum  regressivum  iniise,  aliqua  vero  ex  causa  san- 
guinis affluxum  ad  cranium  aliquamdiu  perstitisse,  itaque 
haec  ossa  formari  potuisse. 

His  addendum  mihi  videtur,  excepto  osse  nasali 
dextro,  nuUum  ossium  descriptorum  cum  faciei  primordiis 
supra  adumbratis,  in  cute  positis,  conjunctum  fuisse. 

Costas,  quas  supra  thoracem  describentes  exposuimus, 
silentio  praeterire  nunc  licet;  utroque  corporis  in  latere 
Septem  aderant  costae  verae,  quinque  spuriae.  Ossa  extre- 
mitatum  superiorum  optime  formata  erant :  scapulae  utrius- 
que  lateris  aderant,  earum  corpora  spinaeque  ossificata, 
Processus  coracoidei,  acromion,  cavitates  glenoidales  ad- 
huc  cartilaginea,  ut  foetu  normali.  Processus  autem  cora- 

coideus  et  margo  anterior  cavitatis  ex  parte  inter  sese 
coaluerant  et  prae  ceteris  ita  exculti  erant,  ut  babenula 
cartilaginea  crassa,  6  millim.  longa,  e  cavitate  glenoidali 
oriens,  antrorsum  promineret.  Externa  in  superficie  bujus 
cartilaginis,  4  millim.  a  margine  ejus  anteriore  distans,  bu- 
meri  acromio  teeti  articulatio  cernebatur,  ibique  ab  acro- 
miis  claviculae,  anterioribiis  cum  costis  conjunctis  partibus 
plane  ossificatae,  incipiebant,  babenas  osseas  3  millim. 
loDgas  conformantes.  Ex  acromio  primum  1  centim.  obli- 
que sursum  et  introrsum  super  marginem  superiorem  car- 
tilaginis  modo  descriptae  progrediebantur,  ibidem  angulo 
fere  recto  inflexae,  centim.  introrsum  et  deorsum  cur- 
rebant,  ac  deinde  in  fines  breves  cartilagineos  horizontales 
transibant,  quibus  cartilagineis  cujusque  lateris  extremita- 
tibus  costarum  affigebantur.  Angulus,  quo  claviculae  supra 
raassam  illam  cartilagineam  a  processu  coracoideo  et  ca- 
vitate glenoidali  ordientem  inflexae  sunt,  in  dextro  latere 
obtusus,  in  sinistro  80 — 90  graduum  erat,  quia  clavicula 
sinistra  in  fossam  triquetram,  inaequali  altitudine  extre- 
mitatum  anteriorum  costarum  utriusque  lateris  effectam, 
descenderet  necesse  erat,  ut  fines  costarum  sinistrarum 
superiorum  assequeretur. 

Humeri  utriusque  lateris  bene  erant  conformati,  ueque 
minus  antibracbia,  quoad  hoc  sine  partium  moUium  su- 
perinjectarum  nimia  laesione  cognosci  poterat.  (Quum 
monstrum  totum  asservandum  esset,  ossa  modo  gravissi- 
mis  in  locis,  ut  vertebris,  costis,  cranio,  articulo  humeri, 
manu,  tarso  plane  nudata  sunt.)  Utroque  in  brachio  radii 
et  ulnae  omnino  reguläres  cum  diaphysibus  ossificatis 
aderant.  Epiphyses  et  ipsae  forma  omnino  regulari  ute- 

bautur,  quod  quidem  summi  est  momenti,  nam  in  lioc 
primo  moDstro  acardiaco  antibrachium  bene  formatum 
visnm  est.  (Cf.  Claudius,  1.  c.  pag.  10).  Idem  secundum 
est  exemplum  acardiaci,  in  quo  digiti  quinque  observati 
sunt.  Ossa  carpi  in  brachio  dextro,  ubi  ea  examinavi, 
omnia  (scilicet  cartilaginea)  reperiebantur.  Ossa  meta- 
tarsi  quinque  exstant,  diaphysibus  ossificatis.  Quod  ad 
pbalanges  attinet,  in  iis  digiti  secundi,  tertii  et  quarti 
manus  dextrae  Osteogenesis  orta  erat.  Pollicis  et  indicis 
phalanx  prima  ossea  erat,  secundae  pollicis  et  secundae 
tertiaeque  digiti  rainimi  nuclei  modo  eartilagiuei  inerant. 
Manus  sinistra,  exceptis  aliquot  deviationibus  parvis  quod 
ad  pbalangum  ossificationem,  uon  aliter  ac  dextra  sese 
habuit.  Tertium  digitum  et  quartum ,  quum  bene  confor- 
mati  viderentur,  non  discidi;  haud  dubie  eadem  erant 
indole,  quam  in  manu  dextra.  Digitus  minimus  primam 
phalangem  ossificatam,  secundam  cartilagineam ,  tertiam 
parvo  nucleo  osseo  instructam  exhibnit.  Manus  sinistrae 
digiti  secundi,  prae  ceteris  admodum  flexi,  prima  phalanx 
ossea,  seeunda  et  tertia  cartilagineae,  pollicis  ambae  pba- 
langes osseae  fuerunt. 

Pelvis,  ut  in  omnibus  acardiacis  pars  formae  natural! 
maxime  respondens,  cum  norma  adeo  congruebat,  ut  sin- 
gulari  examini  haud  submitteretur.  Femora  etiam  et  crura 
talia  erant,  qualia  foetus  hujus  aetatis  integri.  Omnia 
tarsi  ossa  bene  conformata  apparebant,  situ  tantum  pro 
iis  quae  pedibus  inerant  incurvationes  mutato.  Calcaneus 
teudine  Achillis  in  altum  valde  elatus,  talus  paulo  in- 
trorsum  et  sursum  distortus,  os  naviculare  et  tria  ossa 
cuneiformia  versus  internum  pedis  marginem  dimota  erant. 

Ossa  ita  erant  posita,  sicut  in  pedibus  varis  quarti  gradus 
(Bardeleben)  sita  reperiuntur.  In  talo  et  calcaneo  jam 
duo  nuclei  ossei  perparvi  conspiciebantur ;  foetus  igitur, 
si  ex  his  judicamus,  oetimestris  habendus  est.  Ossa  meta- 
tarsalia  pedis  dextri  quinque  bene  erant  ossificata,  dum 
sinistro  in  pede  Osteogenesis  modo  in  metatarsi  ossibus 
digiti  secundi  et  tertii  perfecta  erat,  in  iis  digiti  quarti 
et  quinti  tantum  in  diapbyseos  parte  basi  proxima  locum 
habebat,  pars  autem  anterior  adhuc  cartilaginea  erat. 
Pedis  dextri  phalanges  ita  erant  ossificatae: 

Hallucis  phalanx  prima  ossificata,  secunda  cartila- 

laginea, 

Digiti  secundi  phal.  prima  ossificata,  secunda  et 
tertia  cartilagineae, 

Digiti  tertii  phal.  prima  ossificata,  secunda  cartila- 
ginea, tertia  deficiebat, 

Digiti  quarti  modo  trunculus  aderat,  nucleum  car- 

tilagineum  parvum  continens. 

Digitus  quintus  unum  quoque  tantum  nucleum  car- 

tilagineum  ostendebat,  apice  e  tela  conjunctiva  com- 

posita. 

Pedis  sinistri  hallux  et  digitus  secundus  normales  vi- 
debantur,  quare  eos  non  incidi;  tertii  digiti  pbal.  prima 
nucleum  osseum,  secunda  cartilagineum  habebat,  tertia 
desiderabatur-,  in  quarto  et  quinto,  rudimcntosis,  perexiguus 
tantum  nucleus  cartilagineus  inveniebatur. 

Transeamus  ad  systema  vasorum.  Monstrum  tamdiu 
in  spiritu  vini  asservatum  erat,  ut  vasa  sanguifera  injici 
haud  possent.  Etsi  summa  diligentia  dissecui,  tamen  fieri 
potuit,  ut  ramuli  laterales  me  effugerent,  quamobrem  va- 


41 


sorum  cursum  eatenus  tantum  describam,  quateniis  certo 
eum  persequi  mihi  licuit. 

Arteria  umbilicalis  dextra,  ut  supra  dixi,  obliterata  erat, 
sinistra  autem  aeque  ac  vena  umbilicalis  admodum  tor- 
tuosa  omnino  perviae. 

Arter.  umbilicalis  sinistra  (1)  (cf.  Tab.  II.  fig.  VIII.), 
in  cavo  abdominis  paulo  sinistrorsum  atque  sursum  decur- 
rens,  directe  in  arter.  iliacam  sinistram  (2),  uti  solet  in 
monstris  acardiacis,  transibat.  Proxime  supra  hunc  locum 
duae  arteriae  satis  crassae  (in  figura  non  conspicuae)  inter 
rectum  et  m.  psoam  retrorsum  decurrebant,  quas  art.  bypo- 
gastricae  ramos  habeo,  quae  hic  prius,  quam  alioquin  fieri 
solet,  in  ramum  superiorem  et  inferiorem  secessit.  Jam 
ab  illo  insertionis  arteriae  umbilicalis  loco,  ut  solet,  arter. 
iliaca  externa  (3)  deorsum  digreditur,  quae  etiam  in  pelvi 
arter.  epigastricam  internam  (4)  edit,  tumque  cruralis  no- 
minata  (5)  procedit,  indeque  in  ramos  majores,  quos  solet, 
divisa  erat.  Iliaca  communis  sinistra  (2)  deinde,  venam 
iliacam  (6)  sinistram  decussans  et  subter  ureterem  sinistrum 
(7)  pergens,  magis  ad  medium  vergens  usque  ad  vertebram 
lumbarem  tertiam  adscendebat  ibique  art.  iliacam  dextram 
(2  d)  excipiebat.  Haec  paulo  post  secessum  arteriam  par- 
vam  (8),  haud  dubie  arter.  hypogastricam  dextram,  edebat ; 
tum,  iliaca  externa  (3o),  subter  venarum  truncos  et  ure- 
terem dextrum  (7a)  deorsum  tendens,  paulo  supra  ligamen- 
tum  Poupartii  ramum  satis  crassum  (9)  emittebat,  qui  in 
pelvi  retrorsum  assurgebat,  fortasse  in  partem  areae  illius, 
cui  tenuis  hypogastrica  .(8)  non  satisfecit,  sanguinem  etfun- 
dens,  tandem,  cruralis  (5  a)  facta,  progrediens  ut  solet  ra- 
mificabatur.  Aorta  ex  utraque  iliaca  conformata  (10)  recta 

ante  columnam  vertebralem  adscendens  ante  tertium  ver- 
tebram  lumbarem  arteria  lumbali  (11)  edita,  subter  venam 
renalem  siuistram  prociirrens,  in  vertebrae  lumbalis  se- 
cundae  loco  arteriam*  mesentericam  inferiorem  (12)  pro- 
mebat.  Haec,  regulärem  cursura  emetiens,  in  mesenterio 
etiam  ramum  deorsum  pergentem,  mox  furcatum,  emittebat, 
qui  in  telam  cellularem  inter  rectum  et  os  sacrum  pro- 
vehebatur. 

Circiter  centim.  altiore  in  loco  ex  aorta  arter.  rena- 
lis sinistra  inferior  (13),  crassior  protenusque  post  ortum 
dichotomica,  pauloque  altius  renalis  sinistra  tenuior  (14) 
originem  habuerunt;  ambae  in  hilum  renis  intrabant.  Eadem 
fere  altitudine,  modo  paululum  altius,  sinistra  in  parte  sub 
angulo  peracuto  art.  suprarenalis  sinistra  (15),  dextra  sub 
angulo  fere  recto  ramus  brevis  et  crassus  (16)  oriebantur, 
qui  ramus  statim  in  art.  renalem  dextram  (13  a)  sursum 
tendentem,  et  art.  mesentericam  superiorem  (17)  deorsum 
pergentem  dividebatur,  quarura  baec  in  mesenterium  in- 
testini  tenuis  diffundebatur;  ex  arteria  renali  dextra  autem 
art.  suprarenalis  dextra  (15  a)  exiit.  Tum  sub  angulis 
rectis  vertebrae  lumbaris  secundae  loco  infima  paria  arte- 
riarum  intercostalium  secedebant  (18  a).  Arteriae  inter- 
costales  quinque  proximae  angulis  acutis  in  figura  deli- 
neatis  oriebantur;  in  dextro  aortae  latere  quinque,  in  si- 
nistro  quatuor  tantum  inveniebantur,  spatio  enim  inter- 
costali  decimo  destinata  desiderabatUr.  Aorta  Imcusque 
amplitudinem  vix  mutaverat,  loco  autem  vertebrae  thoraci- 
cae  quintae  subito  tili  tenuissimi  ad  diametrum  redacta  (24), 
prorsus  obliterata  erat,  talique  forma  circiter  millim.  5 
sursum  decurrebat  tumque  eandem  diametrum  recuperabat, 

qiiae  antea  ei  fiierat.  Injectionis  experimenta  docebant, locum 
illum  omnino  impervium  et  obliteratum  esse,  Quodsi  igi- 
tur  meditamur,  cireiiitum  sanguinis  in  superioribus  corpo- 
ris partibus  modo  per  circulum  lateralem,  per  arteriam 
nempe  mammariam  (cujus  ne  vestigium  quidem  exactis- 
ßima  disquisitione  "detegere  potui,  quum  vasa  spiritu  vini, 
in  quo  monstrum  asservabatur,  rubro  colore  tincta  essent 
absque  tela  conjunctiva  difficillime  dijudicari  possent)  lo- 
cum  habere  potuisse,  extremitatum  superiorum  optimae 
formae  mirae  nobis  videntur. 

Ex  ultima  aortae  parte  in  latere  dextro  quatuor  art. 
intercostales  (25  a)  secedebant,  sinistro  in  latere  tres  (25), 
quarum  autem  penultima  statim  in  duos  ramos  pro  variis 
spatiis  intercostalibus  distribuebatur.  Loco  denique  primae 
vertebrae  thoracicae  aorta  in  utramque  subclaviam  divi- 
debatur  et  planitie  mediana  arteriam  tantum  tenuem  (27) 
sursum  emittebat,  quae,  1,5  centim.  procurrens,  in  duos 
divisa  est  ramulos,  qui  tandem  ante  vertebras  cervicales 
supremas  in  tela  conjunctiva  exibant.  E  subclavia  sinistra 
primum  carotis  communis  sinistra  (28)  satis  tenuis  assur- 
gebat  et  juxta  eam  truncus  (29),  in  plures  ramos  mox 
secedens,  fere  thyreo -cervicali  trunco  respondens,  cujus 
rami  in  humeri  circuitu  decurrebant;  denique  arteria  (30) 
ad  humerum  pergens.  Ad  inferiores  corporis  partes  ver- 
gens  unicus  arteriae  subclaviae  sinistrae  ramus,  quem  in- 
veni,  arteria  erat  intercostalis  suprema  (31).  Quibus  ramis 
editis,  subclavia  in  axillarem,  tum  in  brachialem  transiit 
(32),  quae  regulariter  in  ramos  suos  majores  distribue- 
batur. 

Arteria  subclavia  dextra  primum  5  centim.  a  planitie 

mediana  remoto  in  loco  vas  parvum,  situ  suo  art.  verte- 
brali  respondens  (46)  emisit,  quod  in  tela  conjunctiva  ante 
vertebras  cervicales  finiebatur,  tum  truncum  communem, 
ex  quo  primum  carotis  communis  dextra  (28  a),  dein  ar- 
teria  plurimum  ad  scapulam  vergens,  postea  in  duos  ra- 
mos  secedens  (29  a),  qui  ramis  duobus  trunci  thyreo -cer- 
vicalis:  arteriae  transversae  scapulae  et  cervicali  adscen- 
denti,  respondebant,  ortae  sunt.  Eodem  in  loco  e  subclavia 
vas,  haud  dubie  mammaria  interna  (33),  prodiit,  quod  in 
Costa  suprema  antrorsum  cucurrit,  sed  ad  eum  usque  lo- 
cum  indagari  tantum  potuit,  ubi  costae  ad  recludendum 
thoracem  dissectae  erant,  postbac  in  anteriore  thoracis 
pariete  non  amplius  visum  est.  Quinque  millim.  versus 
latus  dextrum  corporis  art.  intercostalis  suprema  (31a), 
quae,  ut  solet,  pergebat,  secessit,  eodemque  in  loco  su- 
perne  (aequa  atque  in  sinistra  parte)  arteria  ad  scapulam 
tendens  (30  a),  decursu  suo  arteriae  transversae  colli 
maxime  respondens.  Tum  subclavia  in  art.  axillarem  et 
brachialem,  ut  dextra,  transiit,  quaram  haec  solito  more 
in  ulnarem  et  radialem  dividebatur. 

Injectionem  fieri  non  potuisse,  imprimis  quod  ad  ramos 
Caput  petentes  attinet,  maxime  dolendum  est.  Quousque 
potui,  eos  persecutus  sum;  omnes  per  musculos  et  telam 
conjunctivam  discurrere  videbantur,  nullus  ad  ossa  cranii, 
imprimis  ad  calvariae  residua  adscendere  videbatur;  nus- 
quam  in  tela  conjunctiva  ambiente  vestigium  vasis  ali- 
cujus  reperi,  nuUa  autem  vasa  adesse,  prohibita  injectione, 
demonstrare  nequivi.  Injectio  propterea  magni  momenti 
fuisset,  quod,  si  nuUa  aderant  vasa,  acardiacus  demum 
formatus  esse  potuit,  postquam  os  saltem  frontale  dextrum 

et  nasale,  omnino  normalia,  hanc  ad  amplitudinem  erant 
provecta,  i.  e.  post  duodecimam  liebdomadem.  Proinde  finis 
aetatis,  qua  monstrum  acardiacum  formari  possit,  longius 
sit  promovendus,  quam  hucusque  fieri  soleat.  Mihi  autem 
probabile  videtur,  huncce  acardiacum  revera  post  duode- 
cimam hebdomadem  esse  formatum,  quamquam  argumen- 
tis  probari  nequit. 

Venosi  systematis  ramos  tantum  majores  breviter  ex- 
ponam,  quia  non  valde  ab  eo  discrepuit,  quod  in  acardia- 
cis  bene  figuratis  plerumque  reperitur.  Clau-dius  primus 
adnotavit,  venas  magnas  in  acardiacis  repertas  perperam 
Semper  venas  cavas  habitas  esse,  demonstravitque  eas 
potius  truncos  esse  venöses,  e  quibus  postea  vena  azygos 
et  hemiazygos  formentur.  Eadem  erat  res  in  hoc  mon- 
stro,  verumtamen  vena  lienalis  sinistra  non  ex  iliaca  com- 
rauni  (quod  alioquin  in  acardiacis,  in  quibus,  ut  in  hoc 
vena  magna  unius  lateris  evanuit,  fieri  solet,  cf.  Clau- 
dius I.e.  pag.  20),  sed  simul  cum  trunco  utramque  ve- 
nam  iliacam  conjungente,  ex  trunco  venoso  principali  late- 
ris dextri  originem  habebat.  Vena  umbilicalis  (34)  satis 
sinuata  dextrorsum  ab  uracho  ( U)  versus  cavum  abdo- 
minis  pergit  directeque  transiens  in  venam  hypogastricam 
admodum  crassam  (35),  insertionis  loco  venam  iliacam 
dextram  (36)  edit,  quae  tum,  vena  femoralis  (37),  progre- 
ditur  et  saphenas  nec  non  reliquos  ramos  majores  osten- 
dit.  Circiter  5 — 6  millim.  supra  ortum  v.  umbilicalis  ex 
hypogastrica  arcus  venosus  crassus,  transverse  sinistror- 
8um,  mox  deinde  deorsum  vergens  (38)  exoritur,  v.  ilia- 
cam communem  dextram  cum  iliaca  communi  sinistra  (6) 
conjungens,  qui  arcus  subter  utrumque  ureterem  supra 

arteriam  iliacam  externam  dextram  et  infra  arteriam  ilia- 
cam  communem  sinistram  perrexit.  Quo  loco  ex  arteria 
iliaca  communi  sinistra  duae  arteriae  directe  retrorsum 
currentes  emergunt,  eo  ex  vena  iliaca  quoque  venae  amplio- 
res  oriuntur,  (eo  circiter  in  loco,  qui  striis  numeri  6  indi- 
catiiv),  quas  igitur  venas  hypogastricas  sinistras  habeo, 
nam  venae  iliacae  externae  sinistrae  cursus  plane  nor- 
malis  est.  Eadem  in  altitudine,  qua  arcus  venosus  (38), 
vena  etiam  renalis  sinistra  (39)  aortam  decussans  secedit, 
cujus  pars  inferior  haud  dubie  venae  cardinalis  sinistrae 
rudimentum  exhibet,  et  regulariter  in  hilum  renalem  in- 
oculatur.  Millim.  6  supra  illum  locum,  vena  lienalis  dextra 
(39  a)  oritur,  quae  subter  ureterem  dextrum  sursum  ten- 
dens,  paulo  antea  quam  hilo  renis  inseritur  venam  me- 
sentericam  inferiorem  (40)  excipit.  Truncus  venosus  prin- 
ceps  (vena  igitur  cardinalis  dextra:  41),  in  dextro  aortae  la- 
tere  sursum  progreditur,  venam  suprarenalem  sinistram  (42) 
satis  crassam  emittit,  deinde,  quum  ductus  Cuvieri  peremto 
corde  evanuerint,  directe  in  venam  jugularem  dextram  (45) 
transit,  quae  eadem  ratione  qua  aorta,  paulo  altius  quam 
haec,  in  utramque  venam  auouymam  (43  et  43a)  dividi- 
tur,  quae  anonymae  juxta  carotides  ambas  venas  jugula- 
res  internas  (44  et  44a)  excipiunt,  tum  venae  axillares, 
tum  brachiales,  regulärem  cursum  absolvunt.  Accuratior 
investigatio  systematis  venosi  nullius  dignitatis  fuit  et  de- 
ficiente  injectione  difficillima  erat. 

SYSTEMA  NERVORUM. 
Cerehrum. 

Cranium  primum  e  nexu  suo  cum  anteriore  pariete 
columnae  vertebralis  dirimebatiir,  quo  facto  inferiori  ossium 
cranii  supei*ficiei  membrana  fibrosa  solida,  durae  matri  si- 
millima;  affisa  cernebatur,  quae  saccum  omni  ex  parte 
clausum,  modo  nervis  exeuntibus  vaginas  impertientem 
formabat,  per  quem  massa  globosa  mollis  sentiebatur. 
Portio  hujus  sacci  inferior  partim  telae  conjunctivae,  pa- 
rietem  anteriorem  columnae  vertebralis  operienti,  partim 
telae  conjunctivae  stratis,  a  costis  supremis  sursum  et  re- 
trorsum  ad  columnam  vertebralem  tendentibus  multisque 
fibris  muscularibus  immixtis  adjacebat,  ita  ut  quae  cra- 
nio  continerentur  thoracem  versus  omnino  segregata  essent. 
Durae  matris  jam  ea  pars,  qua  columnae  vertebrali  in- 
sederät,  incisa  est,  quo  facto  massa  cinerea,  cerebro  omnino 
simillima  conspiciebatur  et  superinjecta  cavi  cranii  pars, 
processu  durae  matris  ante  columnam  vertebralem  directo 
descendente,  qui  tentorium  cerebelli  in  memoriam  revoca- 
vit,  seclusa.  In  massa  cinerea  gyri  more  gyrorum  cere- 
belli perspicue  animadvertebantur.  Quibus  de  causis 
sperare  licitum  est,  fore  ut  elementa  nervina  in  bis  sub- 
stantiis  microscopio  cognoscerentur,  quae  hucusque  visa 
non  sunt.  Itaque  foetum  diutius  in  acidi  chromici  solutio- 
nes  variae  intensitatis  posui,  ut  cerebrum  induresceret; 
sed  frustra;  adeo  jam  erat  dilapsum,  ut  acidum  chromi- 
cum  telas  fragiles,  non  solidas  redderet.  Ad  examen  igi- 
tur  microscopicum  confugere  me  oportebat,  successum  autem 
prosperiorem  quam  ii  viri,  qui  aliorum  acardiacorum  cere- 

bra  perscrutati  sunt,  non  habui.  Ne  unam  quidem  cellulam 
gangliosam  vidi,  telam  tantum  conjunctivam  reperi,  cel- 
lularum  detritum  omnis  generis,  permulta  crystalla  cho- 
lestearinica.  Unum,  quod  cerebrum  adfuisse  testabatur, 
arteriae  capillares  erant  numerosae,  quae  sub  angulis  stri- 
ctissime  dextris  dividebäntur  et  inter  se  conjungebantur, 
quae  dispositio  tarn  exquisita  solis  cerebri  capillaribus, 
quod  equidem  scio,  competit.  Antrorsum  a  tentorio  etiam 
massa  cinerea  pulposa  residebat,  quae  gyrorum  aliquot 
majorum  indicia  praebebat,  sed  microscopii  ope  perscru- 
tata,  alias  telarum  partes  praeter  eas,  de  guibus  dixi,  non 
ostendebat. 

MEDULLA  SPINALIS. 

Quodsi  canalem  medullae  spinalis  sectione  frontali  in 
dimidium  anterius  et  posterius  divisum  fingimus,  dimidium 
posterius  hoc  in  monstro  spatium  vacuum  cavum  ostendit, 
dum  in  anteriore  medulla  spinalis  dura  raatre  involuta 
posita  fuit.  Dura  mater  proxime  sub  columnae  spinalis 
apertura,  in  fig.  IV  a  delineata,  sacco  coeco  terminabatur ; 
medulla  etiam  ipsa  eo  usque  adseendebat  et  deorsum  us- 
que  ad  vertebram  lumbarem  primam  porrigebatur,  ubi 
cauda  equina  incipiebat.  Quanquam  non  ita  indurescebat, 
ut  bene  posset  dissecari,  tarnen  microscopio  visum  est, 
structuram  in  genere  esse  bonam.  Proportio  inter  sub- 
stantiam  albam  et  cineream  ea,  quae  solet,  erat,  canalis- 
que  centralis,  isque  cavus,  aderat.  Radices  nervorum 
spinalium  bene  erant  conforraatae. 

Nervös  spinales  regulariter  fore  evolutos  neque  uUum 
eorum  defecturum  esse,  jam  e  perfectis  musculorum  extra 

mitatum  formis  figurisque  jure  concludere  licebat;  neque 
spes  haec  me  destituit;  quamobrem  de  bis  tacebo. 

Duariim  tantum  rerum  meutionem  faciam.  Primum 
partis  tboracicae  n.  sympatbici  in  dextro  latere  quatuor, 
in  sinistro  duo  ganglia  suprema  investigavi;  ultima  gan- 
glia  in  fila  nervea  tenuia  exibant,  quae  in  tela  cellulosa 
juxta  latera  columnae  vertebralis  finiebantur. 

Denique  autem  nec  mihi  nec  III.  Virchow  contigit, 
ut  nervi  pbrenici  vestigium  reperiremus,  quod,  si  duos 
fasciculos  musculares  diaphragmatis  respicimus,  eo  magis 
mirari  oportet,  quod  hucusque  paucae  tantum  (3 — 4)  ob- 
servationes,  (quibus  haec  quinta  additur)  prostant,  quae 
cum  sententiis  a  fratribus  Weber  (E.  H.  et  E.  Weber  in 
Müllers  Archiv  1851,  pag.  547)  propositis:  „in  monstris 
nunquam  musculos  transversim  striatos  inveniri,  si  nervi 
eorum  deficiant,"  discrepant. 

Nervum  autem  phrenicum  brevi  ante  partum  acephali 
evanuisse,  quod  fortasse  musculis  diaphragmatis  tempus 
degenerandi  haud  suffecerit,  id  verisimile  esse  non  censeo, 
nam  si  nervus  phrenicus  proxime  a  corde  situs  cum  hoc 
simul  non  interiit,  difficile  est  intellectu,  quae  causa  postea 
interitum  ejus  efficere  potuerit.  Ipse  repugnantiam  hanc 
interpretari  nequeo,  sed  tantum  rem  hoc  in  monstro  ita 
fuisse  affirmo. 


Jam  liceat  mihi  paucis  repetere  verbis,  quibus  in  rebus 
hoc  monstrum  acephalum  vel  cum  omnibus,  vel  cum  ma- 
jore acephalorum  hucusque  examinatorum  numero  dis- 
crepct.   Hae  quidem  sunt: 

1.  Faciei  primordia  solito  ipelius  sunt  conformata. 

2.  Pericardium  certo,  probabiliter  etiam  pulmonum  ru- 
dimenta  demonstrari  potuerunt. 

3.  Diaphragma  cum  validis  fibrarum  muscularium 
transversim  striatarum  fasciculis  adfuit,  quanquam  nervi 
pbrenici  nullum  vestigium  detegebatur. 

4.  Duae  extremitates  superiores  optima  forma  figura- 
que  adfuerunt. 

5.  Cranii  ossa  servata  erant,  quae  ad  cartilagineum 
cranium  primordiale  pertinentia  baberi  non  licebat,  quae 
vero  nullo  modo  vasis  sanguiferis  connexa  esse  videbantur. 

Quum  acepbali  descripti  explorationem  fere  absolvis- 
sem,  Dr.  Koblanck,  Instituto  patbologico  alterum  tra- 
didit  acardiacum,  quem  femina  cum  foetu  normal!  circiter 
septimestri,  sed  ante  partum  mortuo,  ediderat.  Hoc  in 
exemplo  placentam  mihi  adipisci  contigit;  quae  quum  veri- 
tatem  sententiae  nostrae  de  circulatione  sanguinis  in 
Acardiacis  denuo  comprobet,  placentam  aeque  ac  monstrum 
paulo  fusius  describere,  a  re  haud  alienum  esse  videtur. 

Puerpera  sana,  27  —  28  annos  nata,  jam  plures  ante 
annos  infantem  sanum  ediderat,  nunquam  abortum  fecerat; 
hoc  in  abortu  nihil  notatu  diguum  acciderat.  G-emellus 
normalis,  puella  septimestris,  primum  prodiit,  deinde  acar- 
diacus,  jam  longius  ante  tempus  demortuus,  nam  ovi  ca- 
vum  fluido  ichoroso  impletum,  cutis  ubique  satis  mace- 
rata  erant. 

Placenta  utrique  foetui  communis  elliptica  erat  et  dia- 
metrum  longiorem  17,5  centim.,  breviorem  13  centimetro- 
rum  habebat.  Pars  ad  normalem  foetum  pertinens  2  cent., 
pars  ad  ovi  cavum  acardiaci  attinens  8  millim.  crassa 
erat.    In  superficie  uterina  sulcus  non  admodum  profun- 

dus,  sed  ubique  perspicuus,  superficiem  inferiorem  pla- 
centae transcurrens  apparebat,  riidimentum  prioris  sejun- 
ctionis  utriusqiie  placentae.  Ubique  in  tota  bac  superficie 
Signa  evidentissima  endometritidis  cbronicae  praeteritae 
observabantur.  Villos  utriusque  placentae  partis  examinavi, 
at  neque  quod  attinet  ad  formam  generalem  neqne  quod 
ad  epitbelia  difiFerentiam  exquisitam  inter  eas  animadverti. 
Utrique  foetui  chorion  fuit  commune,  quisque  autem,  ut 
fieri  solet,  suum  babuit  amnion.  Ovi  cavum  foetus  nor- 
malis  circiter  triplo  majus  quam  acardiaci  fuit.  Placen- 
tae pars  ad  priorem  pertinens  diametrum  longitudinalem 
13  cent.,  pars  autem  ad  acardiacum  pertinens  diametrum 
modo  4,5  centim.  longam  babebat. 

Acardiaci  funiculus  umbilicalis,  13  centim.  longus,  mar- 
gini  fere  placentae  erat  insertus,  aeque  ac  multo  crassior 
et  duplo  longior  funiculus  foetus  normalis.  lUius  venae 
umbilicalis  et  arter.  umbilicalis  sinistrae  lumina  erant 
aperta  et  pervia,  arter.  umbilicalis  dextra  maxima  ex  parte 
tbrombo  expleta.  Insertionis  loci  utriusque  funiculi  umbil. 
8,5  centim.  inter  se  distabant.  Jam  in  vasa  placentae  per 
funiculi  umbil.  foetus  normalis  vasa  solutiones  collae  aquo- 
sas  injicere  conatus  sum,  quarum  altera  minio,  altera 
plumbo  cbromato  coloratae  erant.  Injectio  autem  largiora 
tantum  vasa  explevit,  haud  dubie  idcirco,  quia  tela  endo- 
metritide  chronica  indurata  vasa  minora  comprimebat; 
sufficiebat  tamen  ad  anastomoses  amplas  utriusque  funi- 
culi umbil.  vasorum  demonstrandas.  Primum  patebat,  pla- 
centam  totam  proprio  normalis  esse  foetus.  Vena  quidem 
umbilicalis  funiculi  foetus  bene  conformati  statim  post 
exitum  c  funiculo  in  plura  divisa  est  vasa,  quorum  parva 

in  placentam  intrabant,  maximum  autem  diam.  3  millim. 

in  superficie  placentae  foetali  decurrens,  paucis  editis 
ramis,  in  venam  umbilicalem  acardiaci  directe  transibat, 
minore  ramo  in  telam  placentae  primitivae  acardiaci 
penetrante.  Arteria  umbil.  dextra  foetus  normalis  nonnisi 
in  telam  illius  placentae  partis  ramos  emisit,  arter.  umbi- 
licalis sinistra  vero  admodum  sinuosa,  venam  umbilicalem 
bis  decussans,  in  superficie  placentae  foetali  locum  versus 
insertionis  funiculi  umbil.  acardiaci  tendebat,  tandemque 
in  duos  ramos  secedebat,  quorum  crassior  directe  in  ar- 
teriam  umbil.  sinistram  acardiaci  inoculabatur,  minor  per 
partem  placentae  ad  monstrum  pertinentem  diffundebatur. 
Hocce  vas,  utramque  arter.  umbilicalem  sinistram  gemel- 
lorum  conjungens,  diametrum  1,5  mill.  habuit. 

Proinde  in  hoc  acardiaco  decimo  ampla  anastomosis 
illa  vasorum  gemell.  umbilic.  (vasis  capillaribus  non  inter- 
jectis),  qua  fieri  potest,  ut  acardiacus  formetur,  optime 
demonstrari  potuit. 

Quum  acardiacus  paulo  jam  esset  putrefactus,  inje- 
ctione  vasa  non  ita  essent  impleta,  ut  accurata  cursus 
eorum  explanatio  fieri  potuisset,  quumque  praecipue  hic 
acardiacus  maxime  idoneus  videretur  ad  commonstrandas 
formas  figurasque  monstrorum  maxime  singulares,  quibus 
tbeatrum  anatomicum  nosocomii  caritatis  minime  abundat, 
integrum  cum  asservare  melius  videbatur.  Itaque  extemae 
modo  figurae  descriptionem  cum  icone,  magnitudine  duas 
partes  monstri  ipsius  adaequante,  bic  apponam  (cf.  Tab.  III. 
Fig.  IX.).  —  Pseudocephalus  fuit  unipes,  qui  formis  ad- 
modum mancis  extremitatum  superiorum,  nec  non  articulo 
genu  vehementer  contracto  figuram  adeo  deformem  ob- 
tinuerat,  ut  tota  massa  initio  glomerulus  ovalis  carneus 
haberetur.   Diametrus  ejus  a  vertice  ad  coccygem,  qui 

imperspicue  tantum  sentiebatur,  9,5  centim.,  a  vertice  ad 
apicem  genu  (quae  longissima  erat  monstri  diametnis) 
11,5  centim.  longa  erat.  Ambitus  loco  lineae  ab,  i.  e. 
rudimentorum  faciei  loco,  16  centim.  totidemque  loco  lineae 
cd  (proxime  ergo  supra  umbilicum  acardiaci)  efficiebat.  — 
Distantia  umbilici  a  vertice  5,5  centim.,  umbilici  ab  apice 
genu  6  centimetrorum  erat.  —  Corpus  loco  lineae:  ab 
4  centim.,  lineae:  cc?  3,5  centim.  crassum  erat. 

Tela  conjunctiva  subcutanea  in  superiore  foetus  parte, 
in  dorso,  latere  dextro  totoque  pede  admodum  luxuriosa 
videbatur.  Cutis  tota  corporis  superficie  anteriore,  excepta 
extremitate  inferiore,  lanugine  densa  consita  erat.  Superior 
corporis  pars,  elliptica,  in  fine  supremo  (in  e)  eundem  nodum 
subrotundum,  quem  in  priore  acephalo  observavimus,  osten- 
debat.  Tota  corporis  parte  superiore,  praecipue  infra  bunc 
nodum,  multis  locis  ossa  plana  per  cutem  sentiebantur,  qua- 
rum  figurae  accuratius  explorari  non  poterant.  In  anteriore 
trunci  superficie,  a  nodo  illo  deorsum,  eminentiae  aderant 
cutis,  sine  dubio  faciei  rudimenta  repraesentantes.  Primum 
in  planitie  corporis  mediana  eminentia  ad  utrumque  latus 
oblique  declivis  erat:  nasus  /",  cujus  apex  infimus  4  cent. 
a  vertice  aberat.  Proxime  infra  cum,  paulo  dextrorsum 
a  linea  mediana  remoto  loco  lobulus  globosus  parvus  {g) 
conspiciebatur,  diametrum  3  mill.  habens;  os  intermaxillare. 
Dextro  et  sinistro  hujus  in  lateribus  duo  lobuli  conici  {h 
et  Äj),  basi  extrorsum  spectante  eminebant,  quorum  apices 
obtusi  usque  ad  lobulum  intermaxillarem  pergebant,  Superne 
sulcis  a  naso,  inferne  a  partibus  inferioribus  disjuncti,  lo- 
buli supramaxillares  dexter  et  sinister  babendi  sunt;  quare 
hoc  etiam  in  monstro  acardiaco  labium  leporinum  duplex 
aderat.   Subter  inferiorem  marginem  dextrum  in  cavum 

coecum  perveniebatur,  in  quo  rursus  duo  corpuscula  sub- 
rotünda,  minora  autem  quam  ea  in  cavo  oris  acardiaci 
prioris,  cernebantur.  Unum  eorum  petiolo  erat  affixum, 
qui  vero  cavitatis  fundo  accreverat.  Jam  quum  ab  ante- 
riore ejus  parte  lobulus  i^,  figura  labio  inferiori  simillimus, 
protenderetur,  vix  dubitari  potest,  quin  hoc  cavum  oris 
cavi  partem  exhibeat.  Jam  ut  lobus  supramaxillaris  sini- 
ster  (h)  pejus  conformatus  erat  dextro,  ita  sinistra  etiam 
cavi  oris  pars  adumbrata  tantum  et  dimidium  sinistrum 
labii  inferioris  mancum  apparebant. 

Sulco  (kk)  1  centim.  sab  labiis  anteriorem  corporis  su- 
perficiem  transcurrente  tota  pars  superior  hucusque  descripta 
a  reliquo  corpore  separabatur,  indeque  etiam  magis  faciei 
speciem  obtinebat,  cujus  mentum  l  repraesentabat.  Fi- 
gura, quae  mollibus  tantum  lobis  cutaneis  efficiebatur, 
tam  varians  et  irregularis  erat,  ut  accuratior  descriptio 
nec  fieri  posse  nec  magnae  dignitatis  esse  videatur. 
Sulco  profundo  (mm),  a  dextra  superiore  parte  ad  sini- 
stram  inferiorem  decurrente  (eadem  linea,  qua  in  dorso 
columnae  vertebralis  rudimenta  imperspicue  sentiebantur) 
crista  cutanea  crassa  reliquo  a  tliorace  secernebatur, 
cujus  finis  inferior  duas  excrescentias  cutaneas  {o  et  n) 
subrotundas,  a  dextro  ad  sinistrum  paulo  complanatas, 
alteram  alteri  superimpositas,  ostendebat,  haud  dubie  ru- 
dimenta extremitatis  superioris  dextrae.  Majoris  lobuli 
(o)  basis  diametrus  12  millim.  explebat,  minoris  {n) 
7  millim.  Hujus  cacumen  tribus  scissuris  parvis  (apud  p) 
fissum  erat,  quas  per  scissuras  in  cavum  exiguum  per- 
veniebatur. Ossa  neque  in  o  ueque  in  n  sentiebantur.  In 
sulco  supra  dcscripto  m  situs  quoque  erat  funiculus  umbil. 
fj,  5,5  centim.  a  vertice  distans. 

Brachium  siDistrum  (B)  paulo  melius  formatum  erat 
dextro.  Eadem  circiter  linea  transversa,  qua  nasi  apex, 
et  hoc  ordiebatur,  sulco  levi  a  reliquo  corpore  discretum. 
Os  tubulosum  in  eo  sentiebatur.  Angulo  dextro  ei  affige- 
batur  antibrachium  C,  2  centim.  8  millim.  longum,  (in  quo 
et  ipso  08  sentiebatur)  cujus  facies  interna  aut  cutem 
maxime  crassam  aut  musculos  ostendebat,  quibus  ad  tho- 
racem  valde  attraheretur.  Fini  ejus  anteriori  raanus  ma- 
xime deformis,  circa  axin  suum  rotata  (ita  ut  facies  dor- 
salis  planitiei  corporis  mediauae  obverteretur) ,  adnexa 
erat,  5  centim.  longa  fineque  anteriore  1,5  centim.  lata. 
Digitus  minimus  solus  rite  formatus  erat,  osque  etiam 
metacarpi  inesse  ei  videbatur.  Vestigia  aderant  pollicis 
et  digiti  secundi,  nimirum  trunculi  breves ;  in  hisce  autem 
tribus  ungues  formari  inceperant.  (Totum  antibrachium 
cum  manu  alae  vespertilionis  simillimum  erat.) 

Ani  et  genitalium  externorum  nullum  repertum  est 
vestigium;  secundum  regulam  acardiacus  sexus  muliebris 
fuerit  necesse  est,  quum  gemellus  esset  puella.  Utrum 
pelvis  ossa  affuerint  an  non,  haec  externa  disquisitione 
indagari  non  potuerunt.  Pes  sinister  aderat;  femur  {E) 
a  sinistra  posteriore  parte  ad  dextram  anteriorem  tende- 
bat,  reliquo  cum  corpore  angulo  non  valde  obtuso  con- 
junctum;  os  tubulosum  in  eo  sentiebatur.  Circumdatum 
erat  cute  crassa,  sie  ut  in  extremitate  sua  superiore  am- 
bitum  9  centim.  haberet;  5  centim.  2  millim.  longum  erat 
(mensus  sum  nempe  a  fine  supA'iore  ossis  per  cutem 
sentiendi  usque  ad  apicem  genu  t).  Huc  femori  angulo 
acutissimo,  ad  latus  corporis  dextrum  sursum  commeans, 
crus  [F)  affigebatur,  ita  positum,  ut  superficies  ejus  in- 
terna fere  dextrum  trunci  latus  tangeret.   Unum  modo 

08  in  eo  sentiebatur  (sicut  etiam  in  sinistro  antibrachio), 
4  centim.  2  millim.  longum.  Frustra  extremitatem  infe- 
riorem extendere  conatus  sum,  quia  statim  partes  circa 
genu  sitae  molles  nimium  tendebantur. 

Cruri  denique  pes  {H),  eadem  qua  crus  pergens,  de- 
formis  et  applanatus  adnectebatur,  ita  positus,  ut  planta 
ejus  sursum  spectaret  et  superficies  medialis  parieti  dextro 
trunci  parallela  decurreret.  A  calce  ad  hallucis  apicem 
2  centim.  2  millim.  longus  erat.  Singula  ossicula  in  eo 
sentiebantur.  Hallux  (m)  bene  conformatus  erat  unguique 
exstructus;  digitus  secundus  trunculo  denotatus;  tertii  et 
quarti  omne  vestigium  desiderabatur,  quintus  autem  levi 
cutis  crena  (apud  v)  designabatur. 

Extremitas  inferior  dextra  tali  cutis  appendice  signi- 
ficabatur,  quäle  saepe  in  locis  reperitur,  quibus  extre- 
mitates  vel  Organa  aliquo  modo  interierunt.  Ad  latus  enim 
versus  a  papilla  globosa  o,  loco  margine  ejus  non  altiore, 
in  latere  trunci  dextro  cutis  habenula  tenuis,  2 — 3  millim. 
lata,  2  centim.  2  millim.  longa  pendebat.  Quum  media 
in  parte  esset  constricta,  in  partem  superiorem  breviorem, 
7  millim.  longam  et  inferiorem  longiorem  (14  millim.)  di- 
videbatur. 

Fore  spero,  ut  descriptio  mea  prolixa  formis  hujus 
monstri  Acardiaci  maxime  peculiaribus  excusetur.  Erunt 
fortasse,  qui  nimium  mensurarum  numerum  me  adnotasse 
dicant.  Quum  vero  bis  solis  monstra  acardiaca  utiliter 
inter  sese  comparari  possint,  debito  plura  quam  deliito 
pauciora  scripsisse  dicar,  malui. 


EXPLrCATlO  TABULARÜM. 


Tabula  1. 

Fig.  I.  Monstrum  acardiaoum ,  de  quo  primo  agitur,  eadem 
qua,  erat  magnitudine  delineatum. 

Tabula  II. 

Fig.  II.  Faciei  acardiaci  primi  rudimenta  superne  et  ex  ad- 
verso  Visa. 

Fig.  III.  Eadem  faciei  rudimenta  ita  delineata,  ut  superficies 
inferior  eoriim  appareat.  (Ambabus  in  figuris  partes  dimidio 
circiter  amplificatae  delineatae  sunt;  in  ambabus  iisdem 
literis  eaedem  partes  significrfntur.) 

a)  Lobus  frontalis. 

b)  Lobulus  nasalis. 

c)  „      oculo  dextro  respondens. 

c)  „         „     sinistro  „ 

d)  „      supramaxillaris  dexter. 
rf.)      „  '  „  sinister. 

e)  „  intermaxillaris. 
/)  Pars  cutis  circumsedentis. 
y)  Fauces. 

h)  Corpus  album,  glandulae  simile,  ellipsoideum  dextrum. 

»         n  n  n  n  sinistrum. 

i)  Filum  tenuissimum,  cui  corpus  h  inhaeret. 

Fiö.  Vni.  Vasa  sanguifera  ejusdem  acardiaci. 
F.  Funiculus  umbilicalis. 
U.  ürachua. 
F.  Vesica  urinaria. 
N.  Ren  sinister. 
iVi .    „  dexter. 

0  et  0, .  Glandula  suprarenalis  sinistra  et  dextra. 

1.  Art.  umbilic.  sinistra. 

2.  „    iliaca  communis  sin. 

2  a.  „      „  „  dextra. 

3.  „      „     externa  sinistra. 
Sa.  „      „         „  dextra. 

4.  „    epigastrica  interna  sinistra. 

5.  „    femoralis  sinistra. 

6  a.  „         „  dextra. 

6.  Vena  iliaca  communis  sinistra. 

7.  Ureter  sinister. 

7  a.    „  dexter. 

8.  Art.  hypogastrica  dextra. 

9.  „  „  „     inferior.  (?) 

10.  Aorta  ascendens. 

11.  Arteria  lumbal,  sinistra. 

12.  „      mesenterica  inferior. 

13.  „      renalis  sinistra  inferior. 

14.  „         „         „  superior. 
13  o.    „         „  dextra, 

15.  „      suprarenalis  sinistra. 
15  a.    „  „  dextra. 

16.  Truncus  communis  arter.  renal,  dextr.  et  art.  mesen- 
tericae  superioris. 

17.  Arteria  mesenterica  superior. 

18  et  18  o.  Arteriae  intercostales  infimae. 

19,  20  et  20 o,  21  et  21  o,  22  et  22a,  23  et  23 o.  Arteriae 

intercostales. 
24.  Pars  obliterata  aortae. 


59 


25  et  25  o.  Arteriae  intercostales. 

26  et  26  a.  Arteria  subclavia  sinistra  et  dextra. 

27.  Arteria  parva,  planitie  tninci  mediana  ad  caput  ascen- 
dena. 

28.  Arteria  carotis  communis  sinistra. 

28  a.    n         »  n  dextra. 

29.  Truncus  thyreocervicalis  sinister. 

29  a.    „  „  dexter. 

30  et  30  a.  Arteriae  ad  scapulas  currentes. 
31.  Arter.  intercostal.  suprema  sinistra. 
31a.    „  „  „  dextra. 

32  et  32  a.  Arteriae  brachiales. 

33.  Arteria  mammaria  interna  dextra. 

34.  Vena  umbilicalis. 

35.  „    hypogastrica  dextra. 

36.  „     iliaca  externa. 

37.  „  femoralis. 

38.  „    magna  anastomotica  inter  venas  iliacas  com- 
munes. 

39.  Vena  renalis  sinistra. 
39  a.   „        „  dextra. 

40.  „     mesenterica  inferior. 

41.  „     cardinalis  dextra. 

42.  „     suprarenalis  sinistra. 

43  et  43  a.  Venae  anonymae. 

44  et  44  a.     „     jugulares  internae. 

45.  Vena  jugularis  dextra. 

46.  Arteria  vertebralis  dextra. 

47.  „      umbilicalis  dextra  obliterata. 
48  et  48  a.  Venae  brachiales. 

Tabula  in. 

Fig.  IV.  Vertebrae  cervicales  superiores  acardiaci  primi  a  tergo 
superneque  visae. 
aaa)  Atlas.  • 

b)  Epistropheus. 

c)  Dens  epistrophei. 

öl)  Finis  superior  canalis  vertebralis. 
Fig.  V.  Ejusdem  acardiaci  capitis  oasa  ex  latere  visa  sinistro. 
Fiö.  VI.  Ejusdem  capitis  ossa  visa  ex  latere  dextro. 
Fig.  VII.  Capitis  osaium  in  planitiem  projectorum  imago. 

In  bis  tribus  figuris  iisdem  literis  eaedem  partes  signi- 
ficantur. 

ai)  Linea,  parietem  anteriorem  columnae  vertebralis  signi- 
ficans. 

c)  Os  parietale  dextrum. 
/)  Os  frontale  dextrum. 
t)  Os  nasale  dextrum. 
k)  Residuum  cartilagineum  ossis  occipitis. 
m)  Os  occipitale  sinistrum. 
v)  Pars  fossae  cranii  posterioris. 
o)  Processus  mastoideus  sinister. 
5-)  Porus  acusticus  externus.  (?) 

Pars  ossis:  l  inter:       et:  o  sita:  residua  ossis  sphe- 
noidei  anterioris  et  posterioris. 
s)  Os  frontale  sinistrum. ' 
x)  Fonticulus  magnus. 
Fig.  IX.  Pseudocephalus  unipes. 

A.  Crista  cutanea  lata  crassaque. 

B.  Brachium  sinistrum. 

C.  Antibrachium  sinistrum. 

D.  Manus  sinistra. 

E.  Femur  sinistrum. 

F.  Grus  sinistrum. 
H.  Pes  sinister. 

e)  Cutis  Papilla  globosa  in  vertice  foetus  sita. 
/)  Nasus. 

Ä  et  A, )  Lobi  supramaxillares. 
g)  Lobulus  intermaxillaris. 
iett,)  Labii  inferioris  primordia. 

X-k)  Sulcus  Caput  a  thorace  disjungens. 
f)  Mentum. 

mm)  Sulcus  profundus,  cristam  cutaneam  dividena  a  reliquo 
corpore  foetus. 
o)  Cutis  Papilla  brachio  respondens  dextro. 
n)     „        „     antibrachio  respondens  dextro. 
p)  Scissura  in  summa  antibrachii  parte. 
q)  Funiculus  umbilicalis, 
r)  Digitus  minimus  manus  sinistrae. 
s)  Sulcus,  femur  sinistrum  a  thorace  sejungens. 
t)  Genu  sinistrum. 
u)  Hallux  pedis  sinistri. 
v)  Primordium  digiti  quinti  pedis  sinistri. 


VITA. 


lyarolus  Guilelmus  Schoenborn  natus  sum  Vratislaviae 
die  Vni  ante  idus  Majas  a.  h.  s.  XL  patre  Carolo,  matre 
Caecilia  e  genta  Gafs,  quos  parentes  optimos  pio  gratoque 
animo  veneror  semperque  venerabor.  Fidem  profiteor  christia- 
nam  evangelicam.  Primis  literarum  elementis  in  ludo  literario, 
gymnasio,  qui  est  ad  aedes  St.  Mariae  Magdalenae,  adjuncto, 
imbutus,  a.  h.  s.  IL  gymnasio  ipsi  in  disciplinam  traditus  sum, 
quod  adhuc  patris  ipsius  rectoris  carissimi  auspiciis  floret. 
Itaque  id  felicissimum  mihi  evenit,  ut,  quem  domi  totaque 
vita  ducem  haberem  praestantissimum ,  idem  dux  mihi  esset 
optimus  in  literis.  Quid  multa?  patris  dilectissimi  ea  in  me 
exstant  merita,  ut  nunquam  satis  justas  ei  tribuere  laudes 
possim.  Neque  minus  me  omnibus  illis  viris  doctis,  quorum 
nomina  gymnasium  Magdalenense  ornant,  praeceptoribus  caris- 
simis  me  debere,  pio  gratoque  animo  profiteor,  semperque  eos 
memoria  complectar.  Testimonium  maturitatis  adeptus  a.  h.  s. 
LVIII  almam  petii  literarum  universitatem  Viadrinam  et  ab 
III.  Elve n ich,  1. 1.  fasces  academicos  tenente,  in  civium  aca- 
demicorum  numerum  receptus,  apud  III.  Barkow,  tum  gratiosi 
medicorum  ordinis  decanum  spectatissimum ,  rite  nomen  pro- 
fessus  sum. 

Per  tria  semestria  scholis  interfui  his:  III.  Loewig  de 
chemia  anorganica  et  organica;  III.  Goeppert  de  botanice 
generali  et  speciali;  III.  Roemer  de  mineralogia;  III.  Grube 
de  zoologia  generali  et  speciali  et  de  zoologia  medica;  III. 
Branifs  de  aesthetice  et  de  historia  philosophiae;  III,  Roepell 
de  historia  recentiore;  III.  Frankenheim  de  physice  experi- 

mentali;  III.  Barkow  de  anatomia  corporis  humani;  III.  El- 
venich  de  logice;  Gel.  Du f los  de  chemia  analytica;  Gel. 
Bernays  de  Giceronis  epistolis  ad  Atticum;  Gel.  Grosser 
de  osteologia  et  syndesmologia ;  III.  Heidenhain  de  physio- 
logia  et  de  optice  physiologica. 

Quibus  semestribus  peractis  Heidelbergam  me  contuli,  ibi- 
que  ab  III.  Bronn  t.  t.  prorectore  in  civium  academicorum 
universitatis  Ruperte  -  Garolinae  numerum  receptus  sum. 

Per  duo  semeatria  illa  in  universitate  disserentes  audivi 
vires  illustrissimos  celeberrimos:  Helmholtz  de  phy- 
siologia;  Arnold  de  evolutionis  hominum  historia;  Nuhn  de 
anatomia  comparativa  et  topographica ;  Oppenheimer  de 
materia  medica. 

Deinde  Gottingam  petivi,  ubi,  ab  III.  Sauppe  1. 1.  pro- 
rectore civibus  almae  universitatis  Georgiae  Augustae  ad- 
scriptus,  per  duo  semestria  scholis  interfui  bis:  III.  Baum  de 
chirurgia  generali  et  speciali,  de  aciurgia,  de  fracturis  et  luxa- 
tionibus,  de  ophthalmiatria  et  otiatria;  lU.  Hasse  de  patho- 
logia  et  therapia  speciali;  III.  de  Siebold  de  arte  obste- 
tricia. 

Inde  Berolinum  transgressus,  et,  a  rectore  III.  Magnus  in 
album  universitatis  inscriptus,  disserentes  audivi  vires  illu- 
strissimos: Virchow  de  anatomia  pathologica  et  de  tumo- 
ribus;  Gasper  de  medicina  forensi;  virum  Gel.  de  Baeren- 
sprung  de  syphilidologia. 

Exercitationibus  practicis  me  instituerunt  in  universitate 
Viadrina:  III.  Loewig  in  chemicis,  III.  Grube  in  zoologicis, 
III.  Goeppert  et  Gohn  in  botanicis,  III.  Barkow  arte  cada- 
vera  rite  secandi;  in  Ruperte  Garolina:  Gel.  Nuhn  histologicis 
et  arte  cadavera  rite  secandi,  III.  Helmholtz  physiologicis^ 
III.  Arnold  arte  cadavera  rite  secandi;  in  Georgia  Augusta: 
Hl.  Baum  operationibus  chirurgicis,  III.  de  Siebold  operatio- 
nibus  obstetriciis;  in  universitate  Friderica  Guilelma:  III.  Vir - 
chow  cursu  anatomiae  pathologicae  vel  demonstrative  vel 
practico,  III.  Langenbeck  operationibus  chirurgicis.  Gel. 
Meyer  in  auscultatione  et  percussione. 

Scholas  frequentavi  clinicas  medicas :  III.  III.  Hasse,  Fre- 
richs,  Romberg,  Gel.  Traube;  chirurgicas  et  Ophthalmia- 

tricaa  III.  Baum,  III.  Langenbeck;  opbthalmiatricas  III. 
de  Graefe;  obstetriciaa  et  gynaecologicaa  III.  Martin. 

Quibus  viris  omnibus  optime  de  me  meritis  quam  maximas 
ago  semperque  habebo  gratias. 

Tentaminibus  vero  et  philosophico  et  medico  nec  minus 
examine  rigoroso  superatis,  liceat  mihi  sperare,  fore  ut  liac 
dissertatione  hisque  thesibus  palam  defensis,  summi  in  medi- 
cina  et  chirurgia  honorea  rite  in  me  conferantur. 


T  H  E  S  E  S. 


1.  Ea  naturae  conspiciendae  ratio,  cui  nomen  est  teleo- 
logicae,  non  tantopere  est  improbanda,  quam  permulti 
clari  liujus  saeculi  physici  cupiant. 

2.  Nullam  rationera  contrarlis  saepe  inter  sese  medendi 
rationibus,  ab  illustrissimis  medicis  adhibitis,  ioesse 
censeo,  nisi  constitutionem  corporum  humaiiorutn 
mutatis  aetatibus  mutari  credimus. 

3.  Falso  membranae,  superficiem  internam  cavi  tympani 
tegentis,  nomen  membranae  mucosae  datur. 

4.  Nos  ita  tantum,  quales  sint  telarum  corporis  commu- 
tationes  aliquo  morbo  effectae,  diligenter  pcrscrutatos 
esse,  censeo,  si  intelleximus,  initium  earum  fuissc  levis- 
simam  tantum  aberrationem  ab  aeternis  legibus,  qui- 
bus omnia  gignentia  a  natura  formcntur  et  figureulur. 


I 

